pythainlp/thai-wiki-dataset-v4 huggingface dataset:
กรมพระเทพามาตย์ (กัน)

กรมพระเทพามาตย์ หรือ สมเด็จพระอัยกีเจ้า กรมพระเทพามาศ พระนามเดิม กัน เป็นพระอัครมเหสีในสมเด็จพระเพทราชา
พระราชประวัติ.
กรมพระเทพามาตย์ มีพระนามเดิมว่ากัน เป็นบาทบริจาริกาข้าหลวงเดิมในสมเด็จพระเพทราชาตั้งแต่ก่อนครองราชย์ มีพระธิดาคนหนึ่งชื่อนิ่ม เมื่อพระเพทราชารับนางกุสาวดีมาเป็นภรรยาและให้กำเนิดบุตรชาย นางกันได้เลี้ยงดูพระราชกุมารนั้น (ภายหลังพระกุมารได้ครองราชย์เป็นสมเด็จพระเจ้าสุริเยนทราธิบดี) เมื่อพระเพทราชาครองราชย์ในเดือนกรกฎาคม พ.ศ. 2231 จึงทรงตั้งเป็นพระอัครมเหสีฝ่ายขวา
หลังสมเด็จพระเพทราชาเสด็จสวรรคต พระองค์ออกไปตั้งตำหนักใกล้พระอารามวัดดุสิต ซึ่งเดิมเป็นของเจ้าแม่วัดดุสิตมาก่อน หลังจากนั้นพระเจ้าสุริเยนทราธิบดีทรงตั้งพระวิมาดาขึ้นเป็นกรมพระเทพามาตย์ ต่อมาในปี พ.ศ. 2245 เจ้าฟ้าเพชรและเจ้าฟ้าพรริษยาตรัสน้อย จึงร่วมกันลวงตรัสน้อยมาเข้าเฝ้าแล้วจับไปสำเร็จโทษด้วยท่อนจันทน์ แล้วรีบไปเข้าเฝ้ากรมพระเทพามาตย์ ณ วัดดุสิต เพื่อขอพึ่งพระบารมี
ในรัชสมัยสมเด็จพระที่นั่งท้ายสระ กรมพระเทพามาตย์มีพระอิสริยยศเป็นสมเด็จพระอัยกีเจ้า และสวรรคตในปีเถาะ (ราว พ.ศ. 2251) จึงมีพระราชโองการให้สร้างพระเมรุมาศ พระสงฆ์สดับปกรณ์ 10,000 รูป ตามราชประเพณี
ในวัฒนธรรมสมัยนิยม.
มีนักแสดงผู้รับบท กรมพระเทพามาตย์ (กัน) ได้แก่
ทางหลวงแผ่นดินหมายเลข 131

ทางหลวงแผ่นดินหมายเลข 131 (ทางเลี่ยงเมืองเชียงรายด้านตะวันตก) เป็นถนนที่แยกมาจากทางหลวงแผ่นดินหมายเลข 1 ที่บ้านสันทรายน้อย ตำบลสันทราย อำเภอเมืองเชียงราย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1 สายกรุงเทพมหานคร - แม่สาย (เขตแดน) ตอนทางเลี่ยงเมืองเชียงราย พ.ศ. 2558 เป็นทางเลี่ยงเมืองเชียงรายด้านตะวันตก เพื่อระบายปริมาณจราจรจากถนนพหลโยธินให้เคลื่อนผ่านเทศบาลนครเชียงรายได้โดยสะดวกขึ้น นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน อยู่ในระหว่างการดำเนินการก่อสร้างโดยมีกำหนดสิ้นสุดสัญญาก่อสร้างในวันที่ 8 ธันวาคม 2561 ปัจจุบันเปิดให้บริการเป็นที่เรียบร้อยแล้วตั้งแต่วันที่ 4 สิงหาคม พ.ศ. 2562
ราชวงศ์เว่ย์เหนือ

เว่ย์เหนือ  ยังเป็นที่รู้จักกันคือ ทั่วป๋าเว่ย์ , ยุคเว่ย์หลัง  และยฺเหวียนเว่ย์  เป็นราชวงศ์ที่ก่อตั้งขึ้นโดยเผ่าทั่วป๋า (拓跋氏; Tabgach clan) ของชาติพันธุ์เซียนเปย์ ซึ่งปกครองแผ่นดินจีนทางตอนเหนือ ตั้งแต่ ค.ศ. 386 ถึง 535 ในช่วงยุคสมัยยุคราชวงศ์เหนือ-ใต้ ได้รับการกล่าวว่า "เป็นส่วนหนึ่งของยุคความระส่ำระสายทางการเมืองและการเปลี่ยนแปลงทางสังคมและวัฒนธรรมอย่างเข้มข้น" ราชวงศ์เว่ย์เหนือเป็นช่วงยุคสมัยโดยเฉพาะสำหรับการรวบรวมแผ่นดินจีนทางตอนเหนือในปี พ.ศ. 982 เป็นช่วงยุคสมัยที่ศาสนาและความเชื่อจากโลกภายนอกได้ถูกนำเข้าไปเผยแพร่ เช่น ศาสนาพุทธ ซึ่งกลายเป็นที่ยอมรับอย่างเหนียวแน่นในเวลาถัดมา
กีฬาเซปักตะกร้อในซีเกมส์ 2017

เซปักตะกร้อ ในมหกรรมกีฬา ซีเกมส์ 2017 จะจัดขึ้นที่สนามกีฬาในร่มติติวังซา, กัวลาลัมเปอร์ ตั้งแต่วันที่ 16 ถึง 29 สิงหาคม 2560.
ชินลง ซึ่งได้มีการแนะนำใน ซีเกมส์ 2013 ในเมียนมาร์เป็นหมวดหมู่ภายใต้กีฬาของเซปักตะกร้อที่ซีเกมส์ 2017. กีฬาชินลง 4 ประเภทเท่านั้นจะเข้าร่วมโดยผู้ชายจะมีการจัดแข่งขันขึ้น.
ชาติที่เข้าร่วมการแข่งขัน.
<templatestyles src="Div col/styles.css"/>
ตารางการแข่งขัน.
ด้านล่างนี้คือตารางการแข่งขันสำหรับการแข่งขันเซปักตะกร้อ:
ตารางเหรียญ.
      ชาติเจ้าภาพ
ยงศิลป์ วงศ์พนิตนนท์

ยงศิลป์ วงศ์พนิตนนท์ (เกิด 11 เมษายน พ.ศ. 2545) หรือที่รู้จักกันในชื่อเล่นว่า ยอร์ช (เกาหลี: ) เป็นนักร้อง นักเต้น นักแสดง และนายแบบชาวไทยที่อาศัยอยู่ในเกาหลีใต้ เป็นสมาชิกของพาว บอยแบนด์เกาหลีใต้ สังกัดกริดเอนเตอร์เทนเมนต์
ประวัติ.
ยงศิลป์ เกิดเมื่อวันที่ 11 เมษายน พ.ศ. 2545 ที่จังหวัดพะเยา จบการศึกษาในระดับประถมศึกษาจากโรงเรียนรัตนบัณฑิตวิทยา ศึกษาอยู่ในระดับมัธยมศึกษาที่โรงเรียนพระแม่สกลสงเคราะห์ ปัจจุบันกำลังศึกษาอยู่ที่วิทยาลัยนวัตกรรมสื่อสารสังคม สาขาภาพยนตร์และสื่อดิจิตอล เอกการแสดงและการกำกับการแสดงภาพยนตร์ มหาวิทยาลัยศรีนครินทรวิโรฒ
ยงศิลป์ เริ่มเป็นที่รู้จักจากการรับบทเป็น วันเฉลิม รุ่น 3 ในละครเรื่อง "ทองเนื้อเก้า" เมื่อปี 2556 และยังทำให้เขาได้รับการเสนอชื่อเข้าชิงรางวัลนาฏราช ครั้งที่ 5 สาขานักแสดงสมทบชายยอดเยี่ยม อีกด้วย ปัจจุบันหมดสัญญากับทางสังกัดสถานีโทรทัศน์ไทยทีวีสีช่อง 3
จุดยืนทางการเมือง.
ยงศิลป์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 ทั้งยังติดสัญลักษณ์สามขีดซึ่งแทนสัญลักษณ์สามนิ้วไว้ที่หน้าอินสตาแกรมของเขาด้วย
อีวาน ปันฟีลอฟ

อีวาน วาซีลเยวิช ปันฟีลอฟ  เป็นผู้บัญชาการกองทัพโซเวียตในช่วงแนวรบด้านตะวันออกระหว่างสงครามโลกครั้งที่สอง เขาได้รับเครื่องอิสริยาภรณ์วีรชนแห่งสหภาพโซเวียตหลังเขาเสียชีวิตในการปฏิบัติหน้าที่ เขาเป็นที่รู้จักจากการบังคับปัญชากองพลปืนยาวที่ 316 ระหว่างการปกป้องกรุงมอสโก จาก ฟาสซิสต์เยอรมนี
หลี่อี้ฟู่

หลี่อี้ฟู่ (1157 – 1209) ขุนนางในช่วงต้น ราชวงศ์ถัง โดยเป็น อัครมหาเสนาบดี ในรัชสมัย จักรพรรดิถังเกาจง จากการสนับสนุนของ จักรพรรดินีอู่ หรือ บูเช็กเทียน จักรพรรดินีองค์ที่ 2 ในจักรพรรดิเกาจง
แต่เพราะการทุจริตฉ้อราษฎร์บังหลวงทำให้หลี่อี้ฟู่ถูกปลดจากตำแหน่งเมื่อ พ.ศ. 1206 และถูกเนรเทศกระทั่งถึงแก่อสัญกรรมระหว่างถูกเนรเทศเมื่อ พ.ศ. 1209 ขณะอายุเพียง 52 ปี
สฺวี่ จิ้งจง

สฺวี่ จิ้งจง (ค.ศ. 592 – 20 กันยายน ค.ศ. 672) ชื่อรองว่า หยันสู (延族) เมื่อสิ้นชีวิตแล้วได้บรรดาศักดิ์ว่า เกาหยางกงกง (高陽恭公) เป็นข้าราชการชาวจีนในสมัยราชวงศ์ถัง ดำรงตำแหน่งอัครมหาเสนาบดีในรัชกาลของจักรพรรดิถังเกาจง (唐高宗) และมีอำนาจมากเพราะความสนิทชิดเชื้อกับอู่ เจ๋อเทียน (武則天) มเหสีของจักรพรรดิถังเกาจง
ฮั่ว ชฺวี่ปิ้ง

ฮั่ว ชฺวี่ปิ้ง (140 ปีก่อน ค.ศ. – ป. 117 ปีก่อน ค.ศ.) เมื่อสิ้นชีวิตแล้วได้บรรดาศักดิ์ จิ่งหฺวันโหว (景桓侯) เป็นขุนพลและขุนนางชาวจีนของราชวงศ์ฮั่นตะวันตก ระหว่างรัชสมัยของจักรพรรดิฮั่นอู่ (汉武帝) เป็นหลานของจักรพรรดินีเว่ย์ จื่อฟู (衛子夫) มเหสีของจักรพรรดิฮั่นอู่ ทั้งเป็นหลานของขุนพลเว่ย์ ชิง (衛青) และเป็นพี่ชายของขุนพลฮั่ว กวาง (霍光)
จรัสเดช อุลิต

จรัสเดช อุลิต เป็นผู้ทรงคุณวุฒิมวยไทย จากกรมส่งเสริมวัฒนธรรม (สำนักงานคณะกรรมการวัฒนธรรมแห่งชาติ) และเป็นผู้ฝึกสอนมวยไทยสายพลศึกษา ซึ่งเป็นสายมวยที่รู้จักทั่วโลก
ทั้งนี้ เขาเป็นอาจารย์สอนมวยไทย ที่สถาบันการพลศึกษา วิทยาเขตมหาสารคาม ผู้มีผลงานโดดเด่นด้านการเรียนการสอน
วันที่ 6 กุมภาพันธ์ พ.ศ. 2555 ได้มีการจัดงานวันมวยไทย ขึ้นที่เวทีกลางแจ้ง ณ ศูนย์วัฒนธรรมแห่งประเทศไทย โดยเขาได้รับเกียรติเป็นหนึ่งในตัวแทนครูมวยไทย 5 สาย ที่ทำการรำไหว้ครูมวยไทย ร่วมกับยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช) และ รศ.ดร.สมพร แสงชัย (มวยไทยท่าเสา และพระยาพิชัยดาบหัก)
มรดกสืบทอด.
จรัสเดช อุลิต เป็นผู้เผยถึงเอกลักษณ์ของการไหว้ครูรำมวยสายพลศึกษา ว่ามีท่วงท่าที่โดดเด่นอยู่เป็นจำนวนมาก เช่น การไหว้ถวายบังคม, การไหว้พรหมสี่หน้า ตลอดจนรูปแบบสำคัญอย่างการย่างขุนไกรทวน 8 ทิศ
นอกจากนี้ เขายังมีความต้องการที่จะให้ชาวต่างชาติเข้าถึงมวยไทยอย่างถูกต้อง รวมถึงการรำไหว้ครู
เหตุโจมตีในกาตาลุญญา พ.ศ. 2560

เมื่อวันที่ 17 สิงหาคม พ.ศ. 2560 เวลา 17:20 น. ตามเวลาออมแสงยุโรปกลาง (UTC+2) มีผู้ขับรถตู้พุ่งชนผู้สัญจรบนทางเท้าในย่านท่องเที่ยวลารัมบลา เมืองบาร์เซโลนา แคว้นกาตาลุญญา ประเทศสเปน ทำให้มีผู้เสียชีวิต 14 คน และบาดเจ็บอย่างน้อย 100 คน นอกจากนี้ยังเกิดเหตุการณ์ที่เกี่ยวข้องกันอีก 2 แห่งในเวลา 3 วัน ได้แก่ในเมืองท่ากัมบริลส์ มีผู้เสียชีวิต 1 คน และในเทศบาลอัลกานา
คืนก่อนหน้าเหตุการณ์ในเมืองบาร์เซโลนาได้เกิดระเบิดขึ้นที่อาคารแห่งหนึ่งในเทศบาลอัลกานาในแคว้นเดียวกัน ซึ่งทำให้อาคารพังราบและมีผู้เสียชีวิต 2 คน ต่อมาผู้บังคับการตำรวจแห่งแคว้นกาตาลุญญา (โมซุสดัสกวาดรา) กล่าวว่าเหตุระเบิดนี้เกี่ยวข้องกับเหตุการณ์ที่ลารัมบลา และคาดว่าผู้เสียชีวิตมีส่วนเกี่ยวข้องกับเหตุโจมตีที่ลารัมบลาเช่นกัน หลังเหตุการณ์ที่บาร์เซโลนา 9 ชั่วโมง ตำรวจรายงานว่าได้ทำการวิสามัญฆาตกรรมผู้ที่คาดว่าจะลงมือก่อเหตุเพิ่มเติมในเมืองกัมบริลส์จำนวน 5 ราย
ตำรวจรายงานว่าได้จับกุมชายสองคนซึ่งมีส่วนเกี่ยวข้องกับเหตุการณ์ที่ลารัมบลา และยังมีรายงานว่าชายอีกคนถูกตำรวจวิสามัญฆาตกรรม ชายคนหนึ่งในเมืองริโปลย์ถูกกล่าวหาในตอนแรกว่าเป็นผู้เช่ารถตู้ที่ใช้ก่อเหตุ แต่ภายหลังได้แจ้งตำรวจว่าน้องชายของเขาเป็นผู้ขโมยบัตรประชาชนไป มาเรียโน ราฆอย นายกรัฐมนตรีสเปน เรียกเหตุการณ์ในบาร์เซโลนาว่าเป็นการก่อการร้ายญิฮาด สำนักข่าวอะมัก (Amaq News) กล่าวโดยอ้อมว่าผู้อ้างความรับผิดชอบต่อเหตุการณ์ในครั้งนี้คือกลุ่มรัฐอิสลามอิรักและลิแวนต์
เหตุการณ์ครั้งนี้เป็นเหตุก่อการร้ายที่มีจำนวนผู้เสียชีวิตมากที่สุดในประเทศสเปนนับตั้งแต่เหตุวางระเบิดในรถไฟใต้ดินในกรุงมาดริดเมื่อปี พ.ศ. 2547 โดยกลุ่มอัลกออิดะฮ์ ที่ทำให้มีผู้เสียชีวิตถึง 192 คน และมากที่สุดในเมืองบาร์เซโลนานับตั้งแต่เหตุระเบิดในศูนย์การค้าอิเปร์กอร์ (Hipercor) เมื่อปี พ.ศ. 2530 โดยกบฏแบ่งแยกดินแดนบาสก์ (เอตา) ซึ่งทำให้มีผู้เสียชีวิต 21 คน
โคโกะกุ

โคโคะกุ  เป็นศักราชญี่ปุ่นในสมัยที่ญี่ปุ่นมีจักรพรรดิอยู่สององค์ซึ่งแบ่งเป็นราชสำนักเหนือ-ใต้ ยุคนี้อยู่หลังศักราชเอ็งเง็งและอยู่ก่อนศักราชโชเฮ กินเวลาตั้งแต่เดือนพฤษภาคม ค.ศ. 1340 ถึง เดือนมกราคม ค.ศ. 1346 โดยจักรพรรดิแห่งราชสำนักเหนือประทับอยู่ที่นครเคียวโตะ ตรงกับรัชสมัยจักรพรรดิโคเมียวและจักรพรรดิโกะ-โคงง ส่วนจักรพรรดิแห่งราชสำนักใต้ประทับอยู่ในเมืองโยะชิโนะ ตรงกับรัชสมัยจักรพรรดิโกะ-มุระกะมิ
ในยุคเมจิได้มีการกำหนดกฎมณเฑียรบาลขึ้นเมื่อวันที่ 3 มีนาคม ค.ศ. 1911 โดยกำหนดให้ผู้ที่จะขึ้นเป็นจักรพรรดิญี่ปุ่นต้องเป็นทายาทสายตรงจากจักรพรรดิโกะ-ไดโงะซึ่งมาจากราชสำนักเหนือ แทนที่จะเป็นทายาทของจักรพรรดิโกะ-มุระกะมิซึ่งมากจากราชสำนักใต้อันถูกเนรเทศให้ไปประทับยังเมืองโยะชิโนะใกล้กับนครนะระ
ทะเลสาบเทราน์

ทะเลสาบเทราน์  เป็นทะเลสาบในรัฐอัปเปอร์ออสเตรีย ตั้งอยู่ในแหล่งมรดกโลกซัลทซ์คัมเมอร์กูทของประเทศออสเตรีย ทะเลสาบถูกรายล้อมไปด้วยภูเขา ด้านเหนือของทะเลสาบติดกับเมืองกมุนเดินและด้านใต้ติดกับเมืองเอเบินเซ ทะเลสาบนี้ถือเป็นหนึ่งในแหล่งท่องเที่ยวยอดนิยม ทะเลสาบกินพื้นที่ 24.5 ตารางกิโลเมตร จุดลึกสุดมีความลึก 191 เมตร ทะเลสาบเทราน์เป็นต้นกำเนินของตำนานสัตว์ประหลาดพื้นเมืองของออสเตรียที่มีชื่อว่า "ลุงกี" (Lungy) เป็นสัตว์ประหลาดที่ลักษณะคล้ายม้าน้ำซึ่งมีเงือกขี่อยู่บนหลัง
ทะเลสาบอัทเทอร์

ทะเลสาบอัทเทอร์  หรืออีกชื่อหนึ่งคือ ทะเลสาบคัมเมอร์  เป็นทะเลสาบในรัฐอัปเปอร์ออสเตรีย ตั้งอยู่ในแหล่งมรดกโลกซัลซ์คัมแมร์กุทของประเทศออสเตรีย ทะเลสาบนี้เป็นทะเลสาบที่ใหญ่เป็นอันดับสามในประเทศออสเตรียรองจากทะเลสาบโบเดินและทะเลสาบนอยซีเดิล เนื่องจากเป็นพื้นที่ที่มีสายลมเสถียรและมีน้ำที่ใสสะอาดทำให้ทะเลสาบแห่งนี้นิยมเป็นแหล่งแล่นเรือใบและว่ายน้ำ ชุมชนรายรอบทะเลสาบมีอาชีพเกี่ยวกับการท่องเที่ยวเป็นหลัก บริเวณชายฝั่งค่อนไปทางเหนือของทะเลสาบมีเกาะเล็ก ๆ อยู่ชื่อว่า "ไลเทิล-อินเซิล" ("Leitl-Insel") ซึ่งเป็นที่ตั้งของปราสาทหลังเล็ก ๆ นามว่าปราสาทลิทเซิลแบร์ก
ทะเลสาบอัทเทอร์มีความยาวจากเหนือถึงใต้ราว 20 กิโลเมตร และมีความกว้างจากตะวันออกถึงตะวันตกราว 4 กิโลเมตร มีความลึกโดยเฉลี่ย 85 เมตร เนื่องจากทะเลสาบมีขนาดค่อนข้างใหญ่และน้ำที่บริสุทธิ์มากทำให้ทะเลสาบแห่งนี้ยากต่อการแข็งตัวเป็นน้ำแข็งในฤดูหนาว การแข็งตัวแบบทั่วทั้งทะเลสาบเกิดขึ้นครั้งสุดท้ายในปี ค.ศ. 1940
คาโอ

คาโอ  เป็นศักราชของญี่ปุ่นซึ่งมาก่อนศักราชโจอังและมาหลังศักราชนินอัง กินเวลาตั้งแต่เดือนเมษายน ค.ศ. 1169 ถึงเดือนเมษายน ค.ศ. 1171 จักรพรรดิญี่ปุ่นที่ดำรงตำแหน่งในช่วงนี้ คือ จักรพรรดิทากากูระ
เชิงอรรถ.
<templatestyles src="Reflist/styles.css" />
พาร์คินโซนิซึม

พาร์คินโซนิซึม  หรืออาการแบบพาร์คินสัน คือกลุ่มของอาการต่างๆ ที่ประกอบด้วย อาการสั่น เคลื่อนไหวช้า ตัวแข็ง และทรงตัวไม่อยู่ ซึ่งเป็นอาการที่พบได้ในโรคพาร์คินสัน และภาวะอื่น ๆ เช่น การได้รับสารพิษบางชนิด โรคทางเมตาบอลิกบางชนิด และโรคทางระบบประสาทอื่น ๆ
ชาร์ล็อต กอร์แด

มารี-อาน ชาร์ล็อต เดอ กอร์แด ดาร์มง  หรือเรียกย่อว่า ชาร์ล็อต กอร์แด เป็นบุคคลในช่วงการปฏิวัติฝรั่งเศส เธอถูกประหารชีวิตด้วยกิโยตีนในค.ศ. 1793 ในข้อหาลอบสังหารฌ็อง-ปอล มารา ผู้นำฝ่ายฌากอแบ็งซึ่งรับผิดชอบด้านการโฆษณาชวนเชื่อแนวคิดการปฏิวัติ มารามีส่วนสำคัญในการกำจัดอิทธิพลทางการเมืองของฝ่ายฌีรงแด็งที่กอร์แดฝักใฝ่อยู่ ในค.ศ. 1847 นักเขียนและกวีอย่างอาลฟงส์ เดอ ลามาร์ตีน ตั้งฉายาให้เธอว่า "เทพธิดาสังหาร"  เธอกลายเป็นหนึ่งในสตรีทรงอิทธิพลอันเป็นสัญลักษณ์ของยุคปฏิวัติฝรั่งเศสเฉกเช่นมารี อ็องตัวแน็ต และมาดามรอล็อง
กอร์แดมีโอกาสได้ฟังการปราศรัยของพวกฌีรงแด็งในเมืองก็องและมีใจโน้มเอียงไปกับพวกเขา หลังการสังหารหมู่เดือนกันยายนในปี ค.ศ. 1792 ("Massacres de Septembre") ซึ่งมารามีส่วนรับผิดชอบ กอร์แดก็เชื่อว่ามาราเป็นบุคคลอันตรายต่อประเทศอย่างแท้จริง นอกจากนี้เธอยังมีความเชื่อว่าพระเจ้าหลุยส์ที่ 16 ไม่สมควรถูกประหาร เธอมีความนิยมโครงสร้างสังคมอย่างในสมัยกรีกโบราณหรือโรมโบราณ ซึ่งเป็นแนวทางที่เธอเห็นว่าขัดกับสิ่งที่มารากำลังทำอยู่
การลอบสังหารฌ็อง-ปอล มารา.
ฌ็อง-ปอล มาราเป็นสมาชิกแนวหน้าของฝ่ายหัวรุนแรงฌากอแบ็งที่มีบทบาทสำคัญในยุคสมัยแห่งความน่าสะพรึงกลัวของฝรั่งเศส มาราซึ่งเป็นนักสื่อสารมวลชนที่ทรงอิทธิพลผ่านหนังสือพิมพ์ "L'Ami du people" ("เพื่อนประชาชน")
ในวันที่ 9 กรกฎาคม ค.ศ. 1972 กอร์แดออกเดินทางไปกรุงปารีสและเช่าโรงแรมอยู่ เธอซื้อมีดยาวหกนิ้วและเขียนจดหมายจ่าหน้าซอง "ถึงประชาชนฝรั่งเศส เหล่าสหายแห่งกฎหมายและสันติภาพ" เพื่ออธิบายถึงแรงจูงใจในการสังหารมารา เดิมทีเธอตั้งใจจะสังหารมาราต่อหน้าสมาชิกที่ประชุมใหญ่แห่งชาติ แต่เมื่อเธอทราบว่ามาราเลิกเดินทางมาประชุมได้สักพักหนึ่งแล้วจากอาการป่วยโรคผิวหนัง เธอจึงเปลี่ยนแผนโดยไปยังบ้านพักของมาราในช่วงบ่ายของวันที่ 13 กรกฎาคม โดยเธออ้างว่าเธอรู้แผนการของพวกฌีรงแด็งที่จะก่อการลุกฮือในเมืองก็อง อย่างไรก็ตาม กอร์แดถูกปฏิเสธไม่ให้เข้าพบโดยน้องสาวของคู่หมั้นมารา
เมื่อเธอกลับมาอีกครั้งในตอนค่ำ มารายอมให้เข้าพบ ขณะนั้นมาราอยู่ระหว่างการแช่อ่างอาบน้ำผสมยาเพื่อรักษาอาการป่วยทางผิวหนัง ในขณะที่มารากำลังดูรายชื่อของพวกฌีรงแด็งที่เธอส่งให้นั้น เธอก็ชักมีดออกมาและแทงไปที่หน้าอกของมารา มาราตะโกนขอความช่วยเหลือและสิ้นลมหายใจ เธอถูกจับกุมและนำตัวขึ้นไต่สวนต่อศาลอาญาปฏิวัติ เธอให้การว่ามารานั้นเป็นสัตว์ประหลาดที่ถูกบูชาเฉพาะในปารีส "ฉันรู้ดี มาราน่ะกำลังพาฝรั่งเศสหลงผิด ฉันฆ่าคนไปหนึ่งคนเพื่อช่วยคนอีกนับแสน" เธอยังให้การว่าเธออาศัยโชคในการแทงมาราจนสิ้นใจในมีดเดียวโดยไม่ได้ฝึกฝนมาก่อน
กอร์แดถูกประหารชีวิตโดยมือเพชฌฆาตชาร์ล-อ็องรี ซ็องซง ที่ปลัสเดอลาเรวอลูว์ซียงในกรุงปารีสต่อหน้าสาธารณชนในอีกสี่วันให้หลังก่อเหตุ เธอถูกจัดให้สวมกระโปรงตัวนอกสีแดงซึ่งเป็นสัญลักษณ์ของผู้ทรยศชาติ เมื่อหัวเธอหลุดจากบ่าด้วยเครื่องกิโยตีน พวกผู้นำฌากอแบ็งก็สั่งให้มีการพิสูจน์พรหมจรรย์เธอทันทีเนื่องจากเชื่อว่าเธออาจร่วมหลับนอนกับบุรุษซึ่งอยู่เบื้องหลังใช้ให้เธอมาสังหารมารา แต่ก็พบว่าเธอนั้นยังเป็นพรหมจารี อย่างไรก็ตาม การตายของเธอมิอาจหยุดสมัยแห่งความน่าสะพรึงกลัวอันเกิดจากการปกครองอย่างเบ็ดเสร็จเด็ดขาดของพวกฌากอแบ็งได้
สถานีรถไฟโอกายามะ

สถานีรถไฟโอกายามะ  เป็นสถานีรถไฟในของเมืองโอกายามะ จังหวัดโอกายามะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) สถานีรถไฟแห่งนี้ถือเป็นสถานีรถไฟชุมทางสำคัญของภาคชูโงกุ และเป็นทางเชื่อมระหว่างภาคฮนชูกับชิโกกุ มีรถไฟชิงกันเซ็งให้บริการที่สถานีแห่งนี้ ด้านหน้าสถานีมีป้ายจอดรถรางไฟฟ้าของเมืองโอกายามะอยู่
แดนาร์มาซิโดเนีย

แดนาร์ หรือ ดีนาร์ (paucal: denari / денари) เป็นสกุลเงินที่ใช้ในประเทศนอร์ทมาซิโดเนีย โดยมีธนบัตร 10, 50, 100, 200, 500, 1000, 2000, 5000 แดนาร์มาซิโดเนีย
ประวัติ.
สกุลเงินแดนาร์มาซิโดเนียใช้ครั้งแรกเมื่อวันที่ 26 เมษายน พ.ศ. 2535 ซึ่งใช้แทนสกุลเงินแดนาร์ยูโกสลาเวียของยูโกสลาเวีย ต่อมาในเดือนพฤษภาคม พ.ศ. 2536 ได้มีการเปลี่ยนแปลงธนบัตรและเหรียญเป็นรูปแบบใหม่
ช่วงที่หนึ่ง (1992–1993).
สกุลเงินนี้ใช้ครั้งแรกเมื่อเดือนเมษายน พ.ศ. 2535 ซึ่งใช้แทนสกุลเงินแดนาร์ยูโกสลาเวีย เนื่องจากว่าประเทศมาซิโดเนียได้แยกตัวออกมาจากยูโกสลาเวียแล้ว
เหรียญ.
ในช่วงที่หนึ่งยังไม่มีการใช้เหรียญ
แซม แม็กควีน

ซามูเอล เจมส์ แซม แมคควีน  เกิด 6 กุมภาพันธ์ ค.ศ. 1995 เป็นนักฟุตบอลชาวอังกฤษ พื้นเพเดิมเป็นชาวเซาแธมป์ตัน แมคควีนเข้าร่วมศูนย์ฝึกฟุตบอล (academy) ของเซาแธมป์ตัน   ในขณะที่ตอนอายุ 8 ปี และยังคงอยู่กับสโมสรตั้งแต่นั้นมา ถูกส่งลงสนามเปิดตัวครั้งแรกในปี 2014 ส่วนมากเขาเล่นเป็นวิงแบ็คซ้ายหรือปีกซ้าย
ในปี 2022 แมคควีนต้องเลิกเตะฟุตบอลเมื่ออายุเพียง 26 ปี หลังจากที่เขาล้มเหลวในการฟื้นฟูร่างกายจากอาการบาดเจ็บที่เข่าที่เกิดขึ้นขณะถูกยืมตัวไปเล่นให้กับมิดเดิลส์เบรอ
โรงเรียนท่าเรือวิทยา

โรงเรียนท่าเรือวิทยา เป็นโรงเรียนระดับตำบล สังกัดสำนักงานเขตพื้นที่การศึกษาประธมศึกษานครราชสีมา เขต 7 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 23 กรกฎาคม 2483 มีเนื้อที่ 15 ไร่ 1 งาน 1 ตารางวา ตั้งอยู่ที่ หมู่ 2 บ้านดอนใหญ่ ตำบลกระเบื้องนอก อำเภอเมืองยาง จังหวัดนครราชสีมา 30270
ประวัติโรงเรียนท่าเรือวิทยา.
โรงเรียนท่าเรือวิทยา ตั้งขึ้นเมื่อวันที่ ๒๓ กรกฎาคม พ.ศ. ๒๔๘๓ บนพื้นที่ ๑๕ ไร่ ๑ งาน ๑ ตารางวา เดิมชื่อโรงเรียนประชาบาล ตำบลกระเบื้องนอก ๙ (วัดโนนละกอ) โดยมีนายทอง ทนน้ำ เป็นครูใหญ่ คนต่อมา พ.ศ. ๒๔๙๐ นายคำ ปุริมาตัง ครูใหญ่ ได้ย้ายโรงเรียนมาวัดสง่าท่าเรือ ได้เปลี่ยนชื่อเป็นโรงเรียนวัดสง่าท่าเรือ และพ.ศ. ๒๕๑๙ ได้ย้ายโรงเรียนมาที่ตั้งในปัจจุบันนี้ และในวันที่ ๒๘ มกราคม พ.ศ. ๒๕๔๘ ได้เปลี่ยนชื่อเป็น “โรงเรียนท่าเรือวิทยา” มาจนถึงปัจจุบัน
ตำบลหนองหลวง (อำเภอสว่างแดนดิน)

หนองหลวง เป็นตำบลหนึ่งในอำเภอสว่างแดนดิน จังหวัดสกลนคร ประชากรส่วนใหญ่พูดภาษาอีสาน นับถือศาสนาพุทธ
ประวัติ.
หนองหลวงแต่ก่อนนั้นเป็นหมู่บ้านในเขตการปกครองของตำบลค้อใต้ อำเภอสว่างแดนดิน จนเมื่อวันที่ 3 กันยายน พ.ศ. 2513 ได้แยกพื้นที่บางส่วนของตำบลค้อมาตั้งเป็น ตำบลหนองหลวง โดยได้มีประกาศจัดตั้งสภาตำบลหนองหลวงในพื้นที่เมื่อวันที่ 9 เมษายน พ.ศ. 2517 ต่อมาเมื่อวันที่ 19 มกาคม พ.ศ. 2539 กระทรวงมหาดไทยได้จัดตั้งสภาตำบลหนองหลวงเป็นองค์การบริหารส่วนตำบลหนองหลวง จนกระทั่งเมื่อปี 2555 มีประกาศกระทรวงมหาดไทยให้จัดตั้งองค์การบริหารส่วนตำบลหนองหลวงเป็นเทศบาลตำบลหนองหลวงจนถึงปัจจุบันนี้
การแบ่งเขตการปกครอง.
ตำบลหนองหลวงแบ่งเขตการปกครองออกเป็น 12 หมู่บ้าน ได้แก่
ตำบลพันนา

พันนา เป็นตำบลหนึ่งในอำเภอสว่างแดนดิน จังหวัดสกลนคร
ประวัติ.
ตำบลพันนาเป็นตำบลเก่าแก่ตั้งแต่ปี พ.ศ. 2430 
การแบ่งเขตการปกครอง.
ตำบลพันนาแบ่งเขตการปกครองออกเป็น 12 หมู่บ้าน ได้แก่
ตำบลโคกสี (อำเภอสว่างแดนดิน)

โคกสี เป็นตำบลหนึ่งในอำเภอสว่างแดนดิน จังหวัดสกลนคร เป็นตำบลเก่าแก่ก่อตั้งมาตั้งแต่ พ.ศ. 2431 ประชาชนส่วนใหญ่พูดภาษาอีสาน นับถือศาสนาพุทธ แบ่งเขตการปกครองประกอบไปด้วย 14 หมู่บ้าน พื้นที่ส่วนใหญ่ตำบลโคกสีเป็นที่ราบลุ่ม มีพื้นที่ทั้งหมด 93 ตารางกิโลเมตร หรือประมาณ 58,125 ไร่ อยู่ห่างจากอำเภอเมืองสกลนคร 102 กิโลเมตร
การแบ่งเขตการปกครอง.
ตำบลโคกสีแบ่งเขตการปกครองออกเป็น 14 หมู่บ้าน ได้แก่
ตำบลบ้านต้าย

บ้านต้าย เป็นตำบลหนึ่งในอำเภอสว่างแดนดิน จังหวัดสกลนคร มีพื้นที่ทั้งหมด 24 ตารางกิโลเมตร เป็นพื้นที่ราบสูงสลับพื้นที่ราบลุ่ม ตั้งอยู่ทางทิศตะวันตกของจังหวัด ห่างจากอำเภอสว่างแดนดิน 8 กิโลเมตร มีลำห้วยก้านเหลืองและลำห้วยต้ายไหลผ่าน ประชาชนส่วนใหญ่พูดภาษาอีสานและนับถือศาสนาพุทธ
ประวัติ.
ตำบลบ้านต้ายได้แยกออกจากตำบลสว่างแดนดินเมื่อวันที่ 15 มีนาคม พ.ศ. 2522 ตั้งอยู่ในเขตการปกครองของอำเภอสว่างแดนดิน เมื่อปี พ.ศ. 2538 ได้มีการจัดตั้งสภาตำบลบ้านต้ายซึ่งมีฐานะเป็นนิติบุคคล และเมื่อวันที่ 23 กุมภาพันธ์ พ.ศ. 2540 สภาตำบลบ้านต้ายได้รับการจัดตั้งเป็นองค์การบริหารส่วนตำบลบ้านต้ายตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยเป็นองค์การบริหารส่วนตำบลชั้นที่ 5 ต่อมาได้จัดตั้งเป็นเทศบาลตำบลบ้านต้ายจนถึงปัจจุบัน 
การแบ่งเขตการปกครอง.
ตำบลบ้านต้ายประกอบด้วย 7 หมู่บ้าน ได้แก่
ตำบลบงใต้

บงใต้ เป็นตำบลหนึ่งในอำเภอสว่างแดนดิน จังหวัดสกลนคร มีเนื้อที่ทั้งหมด 66 ตารางกิโลเมตร หรือประมาณ 25,448 ไร่ สภาพพื้นที่ส่วนใหญ่เป็นที่ราบลุ่ม เหมาะสำหรับอาชีพทำนา ทำไร่ มีลำน้ำสงครามไหลผ่าน ประชาชนส่วนใหญ่พูดภาษาอีสานและนับถือศาสนาพุทธ
ประวัติ.
ตำบลบงใต้แยกออกมาจากตำบลค้อใต้ อำเภอสว่างแดนดิน เมื่อวันที่ 3 กันยายน พ.ศ. 2513 แต่ก่อนพื้นที่ของตำบลมีต้นไผ่จำนวนมาก ชาวบ้านเรียกว่า กอไผ่บง ประกอบกับมีลำน้ำสงครามไหลผ่าน จึงตั้งชื่อตำบลว่า "ตำบลบงใต้" ต่อมาเมื่อวันที่ 22 พฤษภาคม 2517 ได้มีประกาศกระทรวงมหาดไทยจัดตั้งสภาตำบลบงใต้ชขึ้นในพื้นที่ จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้จัดตั้งสภาตำบลบงใต้เป็นองค์การบริหารส่วนตำบลบงใต้ 
จนต่อมาได้ประกาศเปลี่ยนแปลงฐานะองค์การบริหารส่วนตำบลบงใต้เป็นเทศบาลตำบลบงใต้ มาจนปัจจุบัน
การแบ่งเขตการปกครอง.
ตำบลบงใต้แบ่งเขตการปกครองออกเป็น 15 หมู่บ้าน ได้แก่
เทศบาลตำบลดอนเขือง

เทศบาลตำบลดอนเขือง  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่ตำบลแวงบางส่วน และเป็นที่ตั้งสถานีตำรวจภูธรแวง, โรงเรียนแวงพิทยาคม เป็นต้น
ที่ตั้งและอาณาเขต.
เทศบาลตำบลดอนเขือง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เทศบาลตำบลดอนเขือง แรกเริ่มก่อตั้งเมื่อวันที่ 26 สิงหาคม พ.ศ. 2509 เป็นสุขาภิบาลดอนเขือง อำเภอสว่างแดนดิน โดยครอบคลุมพื้นที่บางส่วนตำบลแวง อำเภอสว่างแดนดิน จังหวัดสกลนคร ด้านทิศใต้ของตำบลโดยตั้งสำนักงานที่ถนนนิตโย (สกลนคร-อุดรธานี) ตำบลแวง จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดอนเขือง จนปัจจุบัน
การปกครอง.
เทศบาลตำบลดอนเขือง ครอบคลุมพื้นที่บางส่วนของตำบลแวง ได้แก่จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 
ประชากร.
เทศบาลตำบลดอนเขือง มีจำนวนประชากร ทั้งหมด 4,410 คน โดยแยกได้ดังนี้
ตำบลทรายมูล (อำเภอสว่างแดนดิน)

ทรายมูล เป็นตำบลหนึ่งในอำเภอสว่างแดนดิน จังหวัดสกลนคร มีเนื้อที่ 73 ตารางกิโลเมตรหรือประมาณ 46,625 ไร่ สภาพพื้นที่ส่วนใหญ่เป็นที่ราบลุ่ม ดินเป็นดินร่วนปนทราย เหมาะสำหรับทำการเกษตร
ประวัติ.
เมื่อวันที่ 3 กันยายน พ.ศ. 2513 ทางราชการได้ตั้งตำบลทรายมูลโดยแยกหมู่บ้าน 8 หมู่บ้านออกมาจากตำบลพันนา อำเภอสว่างแดนดิน ต่อมาเมื่อวันที่ 9 เมษายน พ.ศ. 2517 จัดตั้งสภาตำบลทรายมูลในพื้นที่ จนกระทั่งได้รับการจัดตั้งเป็นองค์การบริหารส่วนตำบลทรายมูลเมื่อวันที่ 19 มกราคม 2539
เดิมที่ทำการองค์การบริหารส่วนตำบลทรายมูลเป็นอาคารขนาดเล็ก ตั้งอยู่ภายในหมู่ที่ 1 บ้านทรายมูล จนเมื่อ พ.ศ. 2545 สภาองค์การบริหารส่วนตำบลทรายมูลได้มีมติจัดซื้อที่ดินเพื่อเป็นสถานที่ก่อสร้างอาคารที่ทำการของตนเอง ณ ที่หน้าถนนนิตโย ทางด้านทิศตะวันออกของหมู่บ้าน มีจำนวนเนื้อที่ 5 ไร่ในครั้งแรก และได้สร้างอาคารที่ทำการขึ้นเป็นอาคารปูน 2 ชั้น นับว่าเป็นที่ทำองค์การบริหารส่วนตำบลแห่งแรกในจังหวัดสกลนครที่มีลักษณะเป็น 2 ชั้น แล้วเสร็จเมื่อ พ.ศ. 2546 พร้อมเปิดอาคารที่ทำการหลังใหม่นี้ในวันที่ 16 มีนาคม พ.ศ. 2546 เป็นต้นมา และในปัจจุบันได้จัดซื้อที่ดินข้างเคียงที่ทำการเพิ่มขึ้นเป็นทั้งหมด 8 ไร่ 
การแบ่งเขตการปกครอง.
ปัจจุบันตำบลทรายมูลแบ่งเขตการปกครองออกเป็น 8 หมู่บ้าน ได้แก่
คาเรเลีย

คาเรเลีย (คาเรเลีย, ฟินแลนด์ และ เอสโตเนีย: "Karjala"; , "Kareliya") เป็นดินแดนที่มีชาวคาเรเลียอาศัยอยู่ ตั้งอยู่ในยุโรปเหนือ เป็นภูมิภาคทางประวัติศาสตร์ของฟินแลนด์, รัสเซีย, และ สวีเดน ปัจจุบันดินแดนอยู่ภายใต้การปกครองของรัสเซีย (สาธารณรัฐคาเรเลีย และ แคว้นเลนินกราด) และ ฟินแลนด์ (เขตเซาท์คาเรเลีย และ นอร์ทคาเรเลีย)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หลี่ เค่อ

หลี่ เค่อ (สิ้นพระชนม์ 6 มีนาคม ค.ศ. 653) เมื่อสิ้นพระชนม์แล้วได้ชื่อว่า องค์ชายยฺวี่หลิน  และเป็นที่รู้จักในชื่อ องค์ชายอู๋  องค์ชายแห่ง ราชวงศ์ถัง เป็นพระราชโอรสองค์ที่ 3 ใน จักรพรรดิถังไท่จง ที่ประสูติแต่ พระสนมหยาง พระราชธิดาใน จักรพรรดิสุยหยาง จักรพรรดิองค์ที่ 2 แห่ง ราชวงศ์สุย
เทศบาลตำบลเจริญศิลป์

เทศบาลตำบลเจริญศิลป์  เป็นเทศบาลตำบลแห่งหนึ่งในอำเภอเจริญศิลป์ จังหวัดสกลนคร เป็นพื้นที่ราบสูง มีป่าไม้ และแหล่งน้ำธรรมชาติ อยู่ห่างจากจังหวัดสกลนคร 110 กิโลเมตร ห่างจากจังหวัดอุดรธานี 91 กิโลเมตร ห่างจากกรุงเทพมหานคร 600 กิโลเมตร
ประวัติ.
เทศบาลตำบลเจริญศิลป์ ก่อตั้งขึ้นเมื่อวันที่ 23 มีนาคม พ.ศ. 2535 ในชื่อ "สุขาภิบาลเจริญศิลป์" ซึ่งแบ่งท้องที่บางส่วนของตำบลเจริญศิลป์และตำบลทุ่งแก กิ่งอำเภอเจริญศิลป์ (ในขณะนั้น) ออกมาจัดตั้งตามประกาศกระทรวงมหาดไทย จนกระทั่งเมื่อวันที่ 25 สิงหาคม พ.ศ. 2542 กระทรวงมหาดไทยได้ประกาศเปลี่ยนแปลงฐานสุขาภิบาลเจริญศิลป์ เป็น เทศบาลตำบลเจริญศิลป์ มาจนถึงปัจจุบัน
การปกครอง.
ประกอบด้วย 6 หมู่บ้าน 2 ตำบล คือ
โดยแบ่งเป็น 17 ชุมชน ได้แก่
ชี จี้กวัง

ชี จี้กวัง (12 พฤศจิกายน ค.ศ. 1528 – 17 มกราคม ค.ศ. 1588) ชื่อรองว่า ยฺเหวียนจิ้ง (元敬), ชื่อศิลปินว่า หนันถัง (南塘) และ เมิ่งจู (孟諸), ชื่อเมื่อสิ้นชีวิตแล้วว่า อู๋อี้ (武毅) เป็นแม่ทัพจีนสมัยราชวงศ์หมิง เป็นที่รู้จักจากการนำทัพปราบกลุ่มสลัดแคระ (倭寇) และยังฝากผลงานเป็นพิชัยสงคราม "จี้เซี่ยวซินชู" (紀效新書) กับ "เลี่ยนปิงฉือจี้" (練兵實紀) ที่อ้างอิงประสบการณ์ส่วนตัวในการเป็นอาจารย์ทหารแห่งราชสำนัก ทำให้เขากลายเป็นวีรบุรุษในวัฒนธรรมจีนมาจนถึงปัจจุบัน
เจ้า เกา

เจ้าเกา (#เปลี่ยนทาง , อสัญกรรม 207 ปีก่อนคริสตกาล) เป็นขุนนางจีน เป็นขุนนางของราชวงศ์ฉินของจีน เป็นขันที ทำหน้าที่เป็นผู้ช่วยใกล้ชิดของจักรพรรดิทั้งสามแห่งราชวงศ์ฉิน - จิ๋นซีฮ่องเต้ ฉินเอ้อร์ชื่อ และ จื่ออิง และถือว่ามีบทบาทสำคัญในการล่มสลายของราชวงศ์
เจ้า เกา เริ่มต้นรับราชการภายใต้ จิ๋นซีฮ่องเต้ ในตำแหน่ง จงเช่อฟูหลิง (中車府令) หรือ ขุนนางผู้รับผิดชอบจัดการรถม้าในวัง ในช่วงเวลานี้ เขายังทำหน้าที่เป็นผู้ดูแลเจ้าชาย หูไห่ โอรสองค์สุดท้องของ จิ๋นซีฮ่องเต้ และเป็นพระอาจารย์สอนพระองค์ในเรื่องกฎหมายของจักรวรรดิฉิน ใน 210 ปีก่อนคริสตกาล หลังจากจิ๋นซีฮ่องเต้เสด็จสวรรคตที่ ชาชิว (沙丘) เจ้าเกาและ หลี่ซือ ผู้เป็นอัครมหาเสนาบดีได้แอบเปลี่ยนพระราชโองการครั้งสุดท้าย ของจริงให้เจ้าชาย ฝูซู รัชทายาทเป็นผู้สืบทอดราชบัลลังก์ ในพระราชโองการปลอมมีพระบัญชาให้เจ้าชายฝูซูปลงพระชนมชีพขณะที่เจ้าชายหูไห่ได้รับการแต่งตั้งเป็นจักรพรรดิองค์ใหม่ หลังจากนั้นเจ้าชายหูไห่ก็ขึ้นครองราชบัลลังก์เป็นฉินเอ้อร์ชื่อ เขาได้เลื่อนเป็น หลางจงหลิง (郎中令) ตำแหน่งอย่างเป็นทางการซึ่งมีหน้าที่อาทิการจัดการกิจกรรมประจำวันในพระราชวังหลวง เจ้า เกา ที่ได้รับความไว้วางใจอย่างสูงจากฉินเอ้อร์ชื่อ ได้ยุยงให้จักรพรรดิทำลายล้างพระเชษฐาและพระราชอนุชาของพระองค์เพื่อทำให้พระราชอำนาจมั่นคงขึ้น และใช้โอกาสนี้ขจัดฝ่ายตรงข้ามทางการเมืองเช่น เมิ่งเถียน และ เมิ่งอี้ นอกจากนี้เขายังใส่ร้าย หลี่ ซือ ว่าเป็นกบฏและให้ หลี่ ซือ และครอบครัวทั้งหมดของเขาถูกประหารชีวิต หลังจากนั้นเขาก็เข้ามาแทนที่ หลี่ ซือ เป็นอัครมหาเสนาบดีและผูกขาดอำนาจรัฐ ใน 207 ปีก่อนคริสตกาล เมื่อเกิดการจลาจลในดินแดนทางตะวันออกของ ด่านหานกู เจ้า เกา กลายเป็นกังวลว่าฉินเอ้อร์ชื่อ จะโทษเขา เขาจึงทำการรัฐประหารในพระราชวังหวังอี้ (望夷宮) และลอบสังหารจักรพรรดิ หลังการสวรรคตของฉินเอ้อร์ชื่อ เจ้า เกา แต่งตั้ง จื่ออิง โอรสของเจ้าชายฝูซูขึ้นสู่ราชบัลลังก์
ฝูซู

ฝูซู ตามภาษาจีนมาตรฐาน หรือ ฮูโซ ตามภาษาจีนฮกเกี้ยน (สิ้นพระชนม์ 210 ปีก่อนคริสตกาล) เป็นพระโอรสองค์หัวปีและรัชทายาทของฉินฉื่อหฺวังตี้ (秦始皇帝) ปฐมกษัตริย์แห่งราชวงศ์ฉินของจักรวรรดิจีน
พระชนมชีพ.
หลังจากถูกนักเล่นแร่แปรธาตุสองคนหลอกลวงว่า จะแสวงหายาอายุวัฒนะมาถวาย ฉินฉื่อหฺวังตี้รับสั่งให้จับราชบัณฑิตกว่า 460 คน หรือเอกสารบางฉบับว่ากว่า 1,160 คน ในพระนครเสียนหยาง ไปฝังทั้งเป็น ฝูซูจึงทูลพระบิดาว่า บ้านเมืองเพิ่งเป็นปึกแผ่น ศัตรูยังไม่ราบคาบ มาตรการรุนแรงที่กระทำต่อผู้นับถือลัทธิขงจื๊อเช่นนี้มีแต่จะสร้างความร้าวฉานให้แก่แผ่นดิน แต่ฉินฉื่อหฺวังตี้ไม่ทรงฟัง กลับส่งฝูซูไปรักษาด่านชายแดน เท่ากับเนรเทศโดยพฤตินัย
เมื่อฉินฉื่อหฺวังตี้สิ้นพระชนม์แล้ว หูไฮ่ (胡亥) พระโอรสพระองค์รอง พร้อมด้วยข้าราชการสองคน คือ จ้าว เกา (趙高) กับหลี่ ซือ (李斯) ปลอมแปลงราชโองการโดยเปลี่ยนชื่อผู้สืบทอดราชบัลลังก์จากฝูซูเป็นหูไฮ่ และให้ฝูซูปลงพระชนม์พระองค์เอง
ผู้ติดตามบางคนของฝูซูตั้งข้อสงสัยเกี่ยวกับราชโองการ แต่ฝูซูเชื่อว่า เป็นราชโองการจริง จึงยอมปลงพระชนม์พระองค์เองตามนั้น
เหตุการณ์ภายหลัง.
ต่อมา จ้าว เกา บีบให้หูไฮ่ปลงพระชนม์พระองค์เองตามไปด้วยเมื่อ 207 ปีก่อนคริสตกาล และพระโอรสของฝูซู คือ จื่ออิง (子嬰) ได้ขึ้นครองราชย์ จื่ออิงจึงแก้แค้นโดยประหารจ้าว เกา ส่วนหลี่ ซือ ถูกจ้าว เกา กำจัดไปก่อนแล้ว 
มีผู้โต้แย้งว่า จื่ออิงมิใช่พระโอรสของฝูซู เพราะบันทึกประวัติศาสตร์ระบุว่า พระโอรสสองพระองค์ของจื่ออิงก็เข้าร่วมในแผนการกำจัดจ้าว เกา ด้วย แต่ถ้าจื่ออิงเป็นพระโอรสของฝูซูจริง ตามลำดับเวลาแล้ว ไม่น่าจะมีพระชนม์มากถึงขนาดมีพระโอรสได้ถึงสองพระองค์เช่นนั้น
กีฬาบาสเกตบอลในซีเกมส์ 2017

การแข่งขัน บาสเกตบอล ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นตั้งแต่วันที่ 20 ถึง 26 สิงหาคม ที่ เอ็มเอบีเอ สเตเดียม ในกัวลาลัมเปอร์ 
เกมการแข่งขันในปี 2017 จะประกอบไปด้วยสองประเภท
ตารางการแข่งขัน.
ด้านล่างนี้คือตารางการแข่งขันสำหรับการแข่งขันบาสเกตบอล:
ทีมที่เข้าร่วม.
ชาติที่เข้าร่วม.
<templatestyles src="Div col/styles.css"/>
กีฬารักบี้ 7 คนในซีเกมส์ 2017

การแข่งขัน รักบี้ 7 คน ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ สนามกีฬาเปตาลิงจายา ใน เปตาลิงจายา.
เกมการแข่งขันในปี 2017 จะประกอบไปด้วยสองประเภท.
ประเทศที่เข้าร่วม.
ทีมชาย.
<templatestyles src="Div col/styles.css"/>
ทีมหญิง.
<templatestyles src="Div col/styles.css"/>
สรุปเหรียญรางวัล.
ตารางเหรียญรางวัล.
      ชาติเจ้าภาพ
จักรพรรดิเว่ย์เต้าอู่

จักรพรรดิเว่ย์เต้าอู่ (, 4 สิงหาคม ค.ศ. 371 – 6 พฤศจิกายน ค.ศ. 409) พระนามเดิมว่า ทั่วป๋า กุย  ปฐมจักรพรรดิแห่งราชวงศ์เว่ย์เหนือ หนึ่งในราชวงศ์ที่ปกครองแผ่นดินจีนใน ยุคราชวงศ์เหนือ-ใต้ ครองราชบัลลังก์ระหว่าง ค.ศ. 386 – ค.ศ. 409 
พระบรมราชประวัติ.
ค.ศ. 386 พระองค์ได้รับการสนับสนุนจากหลายชนเผ่าขึ้นเป็นพระเจ้าแผ่นดิน（国君）เฉลิมพระปรมาภิไธยว่าพระเจ้าไต้อ๋อง (代王) หลังจากที่พระองค์ขึ้นครองราชสมบัติได้ไม่นาน พระองค์ก็ย้ายเมืองหลวงไปที่นครเซิ่งเล่อ ในปีเดียวกันก็ได้ประกาศเฉลิมพระปรมาภิไธยใหม่ว่าพระเจ้าเว่ยอ๋อง (魏王) และเปลี่ยนชื่อแค้วนเป็นเว่ย เปิดศักราชสถาปนาราชวงศ์เว่ย (魏) พระองค์ทรงปกครองแผ่นดินอย่างวิริยะอุตสาหะ เพื่อให้อาณาจักรมีความเป็นสังคมศักดินาที่มั่งคั่ง ต่อมาประมาณปี ค.ศ. 398 ได้ย้ายเมืองหลวง และทรงขึ้นเป็นจักรพรรดิ
ในช่วงปลายรัชกาล พระองค์จมอยู่กับน้ำสุราและความฟุ่มเฟือย พระองค์ทรงทะนงตน ระแวดระวังพวกข้าราชการ รับสั่งประหารเสนาบดี และมีความแตกแยกกับพระบรมวงศานุวงศ์
พระมเหสีเฮ่อหลันทรงกระทำความผิด พระองค์มีรับสั่งให้ลงพระอาญาถึงประหาร แต่พระมเหสีได้แอบขอความช่วยเหลือจากพระราชโอรสทั่วป๋าเส้า (拓跋绍) ทำการสมรู้กับขันที และองครักษ์เข้าวังปลงพระชนม์พระเจ้าแผ่นดิน แต่มหาดเล็กเห็นจึงตะโกนขึ้น ทำให้พระองค์ทรงตื่นบรรทม พระองค์จึงทรงขัดขืน แต่ในที่สุดก็ไม่รอดพ้น ถูกปลงพระชนม์ชีพ เสด็จสวรรคตใน ค.ศ. 409 ขณะพระชนมพรรษา 39 พรรษา
เจ้าชายทั่วป๋าเส้าในวันรุ่งขึ้น ได้มีการปลอมรับสั่งเรียกข้าราชการทั้งหมดเข้าเฝ้า เจ้าชายขอให้ข้าราชการทั้งหลายสนับสนุน พระองค์ขึ้นเสวยราชย์ แต่มีเจ้านายที่ไม่เห็นด้วยหนีไป มีขุนนางจุดสัญญาณไฟที่ทางตอนเหนือ
พระรัชทายาททั่วป๋าซื่อ (拓拔嗣) พระราชโอรสในจักรพรรดินีซวนมู่ ที่หนีออกจากวังเนื่องจากน้อยพระทัยพระราชบิดาที่ประหารพระราชมารดา ตามกฎมณเฑียรบาลที่ว่า "หากเจ้าชายพระองค์ใดได้รับการสถาปนาขึ้นเป็นรัชทายาท พระเกียรติยศที่ไท่จื่อ (太子) พระราชมารดาจะต้องถูกประหารชีวิต" เมื่อพระรัชทายาททั่วป๋าซื่อทรงทราบเหตุการณ์ จึงขอความช่วยเหลือจากเจ้าเมืองเหนือ ยกพลเข้าวังปราบกบฏ รับสั่งประหารเจ้าชายทั่วป๋าเส้า กับพระมเหสีเฮ่อหลัน แล้วเสด็จขึ้นครองราชย์เป็นจักรพรรดิเว่ย์เหนือรัชกาลที่ 2 ประกาศศักราชว่าหยงซิง
ในศักราชหย่งซิงปีที่ 2 (ค.ศ. 410) โปรดเกล้าฯ ให้ถวายพระราชสมัญญาแด่ทั่วป๋ากุย (拓跋珪) ว่า จักรพรรดิซวนอู่ (宣武皇帝) และเฉลิมพระราชอารามว่า เลี่ยจู่ (烈祖) ในศักราชไท่ชางปีที่ 5 (ค.ศ. 420) มีการเฉลิมพระราชสมัญญาว่าเป็น จักรพรรดิเต้าอู่ (道武皇帝) และศักราชไท่เหอปีที่ 15 (ค.ศ. 491) มีการเฉลิมพระราชอารามว่า ไท่จู่ (太祖)
กีฬารักบี้ 7 คนในซีเกมส์ 2017 – ทีมชาย

ทัวร์นาเมนต์รักบี้ 7 คนทีมชาย ในมหกรรมกีฬา ซีเกมส์ 2017 จะจัดขึ้นตั้งแต่วันที่ 19 ถึง 20 สิงหาคม ที่ มาเลเซีย. ในทัวร์นาเมนต์นี้, 6 ทีมเอเชียตะวันออกเฉียงใต้จะลงเล่นในการแข่งขันทีมชาย.
แมตช์ทั้งหมดจะลงเล่นที่ สนามกีฬาเปตาลิง จายา ใน เปตาลิง จายา. 
ตารางการแข่งขัน.
ด้านล่างนี้คือตารางการแข่งขันสำหรับการแข่งขันรักบี้เจ็ดคนชาย:
ประเทศที่เข้าร่วม.
ด้านล่างนี้คือหกทีมที่เข้าร่วมสำหรับการแข่งขันทีมชาย
<templatestyles src="Div col/styles.css"/>
การจับสลาก.
ไม่มีการจับลสากอย่างเป็นทางการนับตั้งแต่ 6 ทีมเท่านั้นที่เข้าร่วมในการแข่งขัน. ทีมทั้งหมดคืออยู่ในการจับสลากอัตโนมัติสู่หนึ่งกลุ่ม.
กีฬารักบี้ 7 คนในซีเกมส์ 2017 – ทีมหญิง

ทัวร์นาเมนต์รักบี้ 7 คนทีมหญิง ในมหกรรมกีฬา ซีเกมส์ 2017 จะจัดขึ้นตั้งแต่วันที่ 19 ถึง 20 สิงหาคม ที่ มาเลเซีย. ในทัวร์นาเมนต์นี้, 5 ทีมเอเชียตะวันออกเฉียงใต้จะลงเล่นในการแข่งขันทีมหญิง.
แมตช์ทั้งหมดจะลงเล่นที่ สนามกีฬาเปตาลิง จายา ใน เปตาลิง จายา. 
ตารางการแข่งขัน.
ด้านล่างนี้คือตารางการแข่งขันสำหรับการแข่งขันรักบี้เจ็ดคนหญิง:
ประเทศที่เข้าร่วม.
ด้านล่างนี้คือห้าทีมที่เข้าร่วมสำหรับการแข่งขันทีมหญิง
<templatestyles src="Div col/styles.css"/>
การจับสลาก.
ไม่มีการจับลสากอย่างเป็นทางการนับตั้งแต่ 6 ทีมเท่านั้นที่เข้าร่วมในการแข่งขัน. ทีมทั้งหมดคืออยู่ในการจับสลากอัตโนมัติสู่หนึ่งกลุ่ม.
หม่อมเจ้าเฉลิมศรีสวัสดิวัตน์ สวัสดิวัตน์

หม่อมเจ้าเฉลิมศรีสวัสดิวัตน์ สวัสดิวัตน์ (11 ธันวาคม พ.ศ. 2441 – 15 กรกฎาคม พ.ศ. 2507) เป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมลมุล สวัสดิวัตน์ ณ อยุธยา เป็นพระเชษฐาร่วมสมเด็จพระชนกของ สมเด็จพระนางเจ้ารำไพพรรณี พระบรมราชินี ในรัชกาลที่ 7
พระประวัติ.
ปฐมวัย.
หม่อมเจ้าเฉลิมศรีสวัสดิวัตน์ สวัสดิวัตน์ เป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมลมุล สวัสดิวัตน์ ณ อยุธยา (สกุลเดิม พิศลยบุตร; ธิดาของพระยาพิสณฑ์สมบัติบริบูรณ์ (ยิ้ม พิศลยบุตร) กับปราง สมบัติศิริ; น้องสาวของเจ้าจอมมารดาอ่วม) ประสูติเมื่อวันที่ 11 ธันวาคม พ.ศ. 2441 เมื่อพระเยาว์วัยสมเด็จพระชนกโปรดมาก ด้วยเป็นพระโอรสองค์ใหญ่ จึงทรงขอรับพระราชทานพระนาม ตลอดจนรับพระราชทานเกศากันต์จากพระบาทสมเด็จพระจุลจอมเกล้าเจ้าอยู่หัว ครั้น พ.ศ. 2447 สมเด็จพระปิยมาวดี ศรีพัชรินทรมาตา ผู้เป็นอัยยิกาแท้ ๆ สิ้นพระชนม์ ในงานพระราชทานเพลิงพระศพ หม่อมเจ้าเฉลิมศรีสวัสดิวัตน์ สวัสดิวัตน์ เป็นผู้ทรงทำหน้าที่โยงโปรย คู่กันกับหม่อมเจ้าไตรทิพย์เทพสุต เทวกุล หม่อมเจ้าชายพระนัดดาของราชสกุลสวัสดิวัตน์ และเทวกุล ตามลำดับ 2 ราชสกุลสายตรงจากสมเด็จพระปิยมาวดี ศรีพัชรินทรมาตา และเมื่อเจริญชันษาได้เข้าศึกษาที่โรงเรียนราชวิทยาลัย (โรงเรียน ภ.ป.ร. ราชวิทยาลัย ในพระบรมราชูปถัมภ์) ถนนบำรุงเมือง โรงเรียนที่พระราชโอรส และพระราชนัดดาในพระเจ้าแผ่นดินสมัยนั้นนิยมทรงเข้าศึกษา จากนั้นทรงได้รับพระราชทานทุนหลวง ไปทรงศึกษาต่อด้านการทหาร ณ นครเซ็นต์ปีเตอร์เบิร์ก ประเทศรัสเซีย
การทรงงาน.
หม่อมเจ้าเฉลิมศรีสวัสดิวัตน์ สวัสดิวัตน์ เคยเป็นผู้แทนพระองค์ เสด็จไปในการสังเวยพระป้าย ณ พระราชวังบางปะอิน อีกทั้งทรงถวายงานสมเด็จพระศรีสวรินทิราบรมราชเทวี พระพันวัสสาอัยยิกาเจ้า ซึ่งเป็นสมเด็จป้าหลายคราว เช่น เสด็จมาบรรทมในเขตพระที่นั่งบรมพิมานเพื่อคอยวิ่งเข้าไปในเขตพระราชฐานชั้นใน เชิญเสด็จลงจากพระตำหนักในเวลามีภัยทางอากาศคราวสงครามโลกครั้งที่สอง
ทายาท.
หม่อมเจ้าเฉลิมศรีสวัสดิวัตน์ สวัสดิวัตน์ เสกสมรสกับหม่อมเจริญ สวัสดิวัตน์ ณ อยุธยา (สกุลเดิม เศวตะทัต) มีโอรสและธิดา 3 คน ได้แก่
สิ้นชีพิตักษัย.
หม่อมเจ้าเฉลิมศรีสวัสดิวัตน์ สวัสดิวัตน์ สิ้นชีพิตักษัยเมื่อวันที่ 15 กรกฎาคม พ.ศ. 2507 สมเด็จพระนางเจ้ารำไพพรรณี พระบรมราชินีในรัชกาลที่ 7 ขนิษฐาร่วมพระบิดา เสด็จพระราชดำเนินไปในการพระราชทานเพลิงศพ ณ วัดมกุฏกษัตริยารามราชวรวิหาร
ราตรี ศรีวิไล

ดร.ราตรี ศรีวิไล หรือ ราตรีศรีวิไล บงสิทธิพร ศิลปินแห่งชาติ สาขาศิลปะการแสดง (หมอลำประยุกต์) ประจำปีพุทธศักราช 2565 (2 มกราคม พ.ศ. 2495 -) เป็นนักร้องลูกทุ่งหญิงสไตล์อีสาน แนวหมอลำประยุกต์ ได้รับสมญานามว่า "ราชินีหมอลำซิ่ง" มีชื่อเสียงโด่งดังทั้งในและต่างประเทศ
ประวัติ.
ราตรีศรีวิไล บงสิทธิพร เดิมชื่อ ราตรีศรีสวัสดิ์ อุ่นทะยา ปัจจุบันเปลี่ยนมาเป็น "ราตรีศรีวิไล" ตามนามฉายาที่ใช้ในการแสดงหมอลำคือ "หมอลำราตรีศรีวิไล" เกิดเมื่อวันที่ 2 มกราคม พ.ศ. 2495 ที่อำเภอโกสุมพิสัย จังหวัดมหาสารคาม เป็นบุตรของนายเสริม นาห้วยทราย และนางหมุน นาห้วยทราย ซึ่งทั้งสองคนมีอาชีพเป็นศิลปินหมอลำกลอนและนักประพันธ์กลอนลำ 
ปี พ.ศ. 2517 ได้สมรสกับ นายวิชิต บงสิทธิพร อาชีพรับราชการ มีบุตรด้วยกัน 2 คน คือ นายธนกร บงสิทธิพร และนางสาวโยธิกาศรีวิไล บงสิทธิพร อาชีพศิลปิน ด้านดนตรี (หมอแคน) หน่วยงานที่สังกัดศูนยก์ารเรียนภูมิปัญญาไทยแม่ครูราตรีศรีวิไล ด้านศิลปกรรมการแสดงพื้นบ้าน (หมอลำ) ตั้งอยู่ที่บ้านเลขที่ 41/60 ซอยหมู่บ้านเสรี ถนนมิตรภาพ อำเภอเมืองขอนแก่น จังหวัดขอนแก่น
การศึกษา
ปัจจุบัน
เวลีคีนอฟโกรอด

เวลีคีนอฟโกรอด (#เปลี่ยนทาง , ,) หรือที่รู้จักกันในชื่อ นอฟโกรอด (#เปลี่ยนทาง , , 'เมืองใหม่') เป็นเมืองใหญ่สุด และเป็นศูนย์กลางการปกครองของแคว้นนอฟโกรอดของประเทศรัสเซีย และเป็นหนึ่งในเมืองที่เก่าแก่ที่สุดในประเทศรัสเซีย เมืองเป็นที่ตั้งของ ทางด่วนสหพันธ์ที่ M10 ระหว่างกรุงมอสโก และ นครเซนต์ปีเตอส์เบิร์ก เวลีคีนอฟโกรอดได้รับการรับเลือกจากองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็นแหล่งมรดกโลก ในปี 1992
ซัลซา (ซอส)

ซัลซา เป็นอาหารประเภทซอสชนิดหนึ่งในอาหารยุโรปและลาตินอเมริกา คำว่าซัลซาเองนั้นหมายถึงซอสในภาษาสเปน ภาษาอิตาลี ภาษากรีก และภาษาตุรกี  ส่วนในภาษาอังกฤษ ซัลซาหมายถึงซอสชนิดหนึ่งในอาหารเม็กซิโก  ซึ่งใช้เป็นเครื่องจิ้ม ลักษณะของซัลซาเป็นซอสที่ทำจากผักและผลไม้หั่นเป็นชิ้น เช่น มะเขือเทศ แตงกวา มะม่วง ใส่พริก หอมแดง ถั่ว ข้าวโพด และเครื่องเทศอื่น ๆ คลุกกับน้ำมันมะกอกและน้ำส้มสายชู กินกับอาหารทะเล รสชาติมีตั้งแต่ปานกลางจนถึงเผ็ด
การออกเสียงและที่มาของคำ.
คำว่าซัลซาในภาษาอังกฤษนั้นเป็นคำยืมมาจากภาษาสเปน หมายถึงซอส รากศัพท์ดั้งเดิมมาจากภาษาละติน salsvs ("เค็ม") ผู้พูดภาษาสเปนเป็นภาษาแม่ออกเสียงว่า [ˈsalsa] ภาษาอังกฤษแบบอเมริกันออกเสียงว่า /ˈsɑːlsə/ ส่วนภาษาอังกฤษแบบบริติชออกเสียงว่า /ˈsælsə/
ความสำคัญของการเก็บรักษา.
องค์การอนามัยโลกกล่าวว่าจำเป็นต้องระมัดระวังในการเตรียมและการเก็บรักษาซัลซาเช่นเดียวกับซอสอื่น ๆ เพราะส่วนผสมที่เป็นของดิบสามารถเป็นแหล่งอาหารของแบคทีเรียที่เป็นอันตรายได้ โดยเฉพาะเมื่อไม่แช่เย็น ดังที่มีรายงานการพบการปนเปื้อน "E. coli" ในซอสของภัตตาคาร และโรคที่เกิดจากอาหาร 1 ใน 25 ระหว่าง พ.ศ. 2541 - 2551 สามารถติดตามได้ว่ามีที่มาจากซอสในภัตตาคาร ทั้งการเตรียมและการเก็บรักษา
ยาว ลูกหยี

สุขสันต์ ไชยมาตร (ชื่อเดิม : สันต์ ไชยมาตร) (ชื่อเล่น : ริวัลโด้) เป็นที่รู้จักในชื่อ ยาว ลูกหยี (เกิดเมื่อวันที่ 10 มิถุนายน พ.ศ. 2511) เป็นนักแสดงตลกชาวไทย เริ่มเข้าวงการจากการชักชวนของ หม่ำ จ๊กมก ตั้งแต่ปี 2540 ซึ่งหลาย ๆ คนจะรู้จักเขาจากการเลียนเสียงเป็น สุทธิชัย หยุ่น
ประวัติ.
สุขสันต์ ไชยมาตร เป็นนักแสดง และดาราตลกชาวไทย เกิดเมื่อ 10 มิถุนายน พ.ศ. 2511 ที่อำเภอเลิงนกทา จังหวัดยโสธร บิดาชื่อเคนและมารดาชื่อประเสริฐ ไชยมาตร เพราะความยากจนจึงเรียนจบป.4 แต่ด้วยความที่อยากเรียนมากจึงได้บวชเรียนจวบจนจบมัธยมปีที่ 6 และนักธรรมเอกในเวลาเดียวกันภายหลังได้ลาสิกขาบทเนื่องจากบิดาเสียชีวิตและมาดูแลมารดา ก่อนเข้าสู่กรุงเทพมาเป็นพนักงานขายเครื่องปรับอากาศตามห้างสรรพสินค้า เข้าวงการครั้งแรกด้วยการชักนำของ น้อย โพธิ์งามทก่อนที่ในเวลาเทพ โพธิ์งามจะยุบคณะทำให้หม่ำ จ๊กมกในฐานกองกลางคนบ้านเดียวกันมาแทน ตั้งแต่ปี 2540 และด้วยความสามารถเฉพาะตัว ซึ่งมีเอกลักษณ์ที่เลียนเสียงนักการเมืองได้ทำให้เขาโด่งดังขึ้นมาตามลำดับจากการที่มาอยู่กับ หยอง ลูกหยี กระทั่งปัจจุบันสามารถขึ้นแท่นหัวหน้ามีคณะตลกเป็นของตัวเองแล้วโดยรวมกับ เขมร ลูกหยี (วรวิทย์ จันทรานิตย์) โดยเขาเป็นที่รู้จักจากการเลียนเสียงเป็น "สุทธิชัย หยุ่น" และมักได้รับบทเป็นผู้ประกาศข่าว โฆษก หรือพิธีกร อยู่เสมอ ผลงานที่ผ่านมาของเขา ได้แก่ ภาพยนตร์เรื่อง แหยมยโสธร 2, Delivery Sexy Love, ผีหัวขาด, ช้างเพื่อนแก้ว, สุภาพบุรุษปีนป่าย, เสน่ห์ลูกทุ่ง, ภพเสน่หา, คนปีมะ, ปัญญา เรณู, "ชิป"หาย และ กรรไกร ไข่ ผ้าไหม สองบาทห้าสิบ
ชีวิตส่วนตัว.
สุขสันต์ มีภรรยาชื่อพิชญา ไชยมาตร ทั้งคู่มีธุรกิจร้านนวดและสปาชื่อ บ้านสมุนไพรยาวลูกหยี & สปา
โดฟ คาเมรอน

โดฟ โอลิเวีย คาเมรอน (ชื่อเกิด โคลอี เซเลสเต ฮอสเตอร์แมน; เกิด 15 มกราคม ค.ศ. 1996) เป็นนักแสดงและนักร้องชาวอเมริกัน เธอเป็นที่รู้จักในการแสดงรับบทเป็นตัวละครหลัก (คู่แฝดต่างลุค) ในซิทคอมวัยรุ่น เรื่อง ลิฟแอนด์มัดดี ทางช่อง ดิสนี่ย์แชนแนล. และเธอยังรับบทเป็น เคย์ล่า มอร์แกน ในภาพยนตร์เรื่อง Cloud 9 และ เดสเซนแดนท์ส รวมพลทายาทตัวร้าย รับบทเป็น มาล ลูกสาวของ มาเลฟิเซนต์ และเธอยังมีผลงานเรื่องต่อ เดสเซนแดนท์ส รวมพลทายาทตัวร้าย 2 ที่ ณ ตอนนี้ได้ออกอากาศรอบ Premier ทางช่อง Disney Channel เมื่อวันที่ 21 กรกฎาคม 2560 ที่ผ่านมา
โรงเรียนบ่อสุพรรณวิทยา

โรงเรียนบ่อสุพรรณวิทยา ตั้งอยู่ที่ บ้านหัวกลับ เลขที่ 173 ม.5 ตำบลบ่อสุพรรณ อำเภอสองพี่น้อง จังหวัดสุพรรณบุรี เป็นโรงเรียนรัฐบาลและเป็นโรงเรียนมัธยมประจำตำบล เปิดสอนตั่งแต่ชั้นมัธยมศึกษาปีที่ 1-6 ก่อตั้งเมื่อวันที่ 9 มกราคม พ.ศ 2523 ในสังกัดเขตพื้นที่การศึกษามัธยมศึกษาเขต 9 ตามกระทรวงศึกษาธิการโดยมีเครือข่ายพัฒนาคุณภาพการศึกษาในสหวิทยาเขตทวารวดี
ประวัติ.
โรงเรียนบ่อสุพรรณวิทยาตั้งอยู่เลขที่ 173 หมู่ที่ 5 ตำบลบ่อสุพรรณอำเภอสองพี่น้องจังหวัดสุพรรณบุรี สังกัดสำนักงานเขตพื้นที่การศึกษาสุพรรณบุรีเขต 2 โดยกรมสามัญศึกษาได้อนุมัติให้ก่อตั้งตามประกาศกระทรวงศึกษาธิการสงวันที่ 9 มกราคม 2523 เป็นโรงเรียนสหศึกษาสังกัดกองการมัธยมศึกษากรมสามัญศึกษากระทรวงศึกษาธิการโดยมีนายสันติธนวรรณเป็นผู้บริหารคนแรกมีครู 5 คน แต่เดิมโรงเรียนบ่อสุพรรณวิทยาได้อาศัยศาลาวัดหัวกลับเป็นที่เรียนชั่วคราวจนถึงวันที่ 19 สิงหาคม 2523 จึงได้ย้ายไปใช้สถานที่ของโรงเรียนในปัจจุบันบนเนื้อที่ 36 ไร่ 2 งานโรงเรียนได้จัดการเรียนการสอนตั้งแต่ระดับชั้นมัธยมศึกษาตอนต้นถึงมัธยมศึกษาตอนปลายโดยใช้หลักสูตรมัธยมศึกษาตอนต้นพุทธศักราช 2521 (ฉบับปรับปรุง พ.ศ. 2533) และหลักสูตรมัธยมศึกษาตอนปลายพุทธศักราช 2524 (ฉบับปรับปรุง พ.ศ. 2533) ของกระทรวงศึกษาธิการและได้จัดให้นักเรียนได้เลือกเรียนวิชาเลือกเสรีและให้มีการเลือกกิจกรรมชุมนุมเสริมหลักสูตรตามความถนัดและความสามารถของผู้เรียน
ข้อมูลพื้นฐาน.
โรงเรียนเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 โรงเรียนอยู่ในเขตพื้นที่ระหว่าง 3 จังหวัด คือ จังหวัดสุพรรณบุรี จังหวัดกาญจนบุรี และจังหวัดนครปฐม นักเรียนที่เข้ามาศึกษาต่อที่โรงเรียนบ่อสุพรรณวิทยาส่วนใหญ่มีภูมิลำเนาอยู่ใน3จังหวัดดังกล่าวข้างต้น
คติพจน์
คำขวัญ
สีประจำโรงเรียน
ตราสัญลักษณ์ประจำโรงเรียน
ออสเบอร์

ออสเบอร์ หรือ ออสเบอร์ก้า (ภาษาอังกฤษ Osburh หรือ Osburga) เป็นพระมเหสีพระองค์แรกของพระเจ้าเอเธลวูล์ฟแห่งเวสเซ็กซ์ และเป็นพระราชมารดาของพระเจ้าอัลเฟรดมหาราช ผู้เขียนชีวประวัติของพระเจ้าอัลเฟรด แอสเซอร์ บรรยายพระองค์ไว้ว่าเป็น "สตรีที่เคร่งศาสนาที่สุด มีพระจริยาวัตรที่งดงาม และเป็นผู้ดีโดยกำเนิด"
การมีตัวตนของออสเบอร์รู้ได้แค่จาก"ชีวิตของกษัตริย์อัลเฟรด"ของแอสเซอร์ เธอไม่ได้ถูกกล่าวชื่อในฐานะพยานของกฎบัตรใดๆ และการตายของเธอไม่ได้ถูกรายงานในพงศาวดารแองโกลแซ็กซอน เท่าที่รู้คือเธอเป็นมารดาของพระราชบุตรทุกคนของเอเธลวูล์ฟ พระราชโอรส 5 พระองค์ เอเธลสตาน,พระเจ้าเอเธลบาลด์แห่งเวสเซ็กซ์, พระเจ้าเอเธลเบิร์ทแห่งเวสเซ็กซ์, พระเจ้าเอเธลเรดแห่งเวสเซ็กซ์ และพระเจ้าอัลเฟรดมหาราช และพระราชธิดา เอเธลสวิธ พระมเหสีของกษัตริย์เบิร์ฟเร็ดแห่งเมอร์เชีย
ออสเบอร์เป็นบุตรสาวของออสแล็ค มหาดเล็กของพระเจ้าเอเธลวูล์ฟ คนสำคัญของราชสำนักหลวงและครัวเรือน ออสแล็คได้ถูกบรรยายไว้ว่าเป็นผู้สืบเชื้อสายของพระนัดดาชาวจุ๊ทของกษัตริย์เซอร์ดิช สตัฟและไวท์ก้าร์ ผู้พิชิตเกาะไวท์ จึงนับว่าเป็นบรรพบุรุษของพวกเกียท/โกธด้วย
หอคอยบึไล

หอคอยบึไล  ตั้งอยู่ที่กรุงลิสบอน เมืองหลวงของประเทศโปรตุเกส หอคอยบึไลแห่งนี้ได้รับการขึ้นทะเบียนเป็นแหล่งมรดกโลกโดยยูเนสโกใน พ.ศ. 2526
หอคอยแห่งสร้างขึ้นโดยพระเจ้าฌูเวาที่ 2 ในคริสต์ศตวรรษที่ 16 โดยใช้สถาปัตยกรรมแบบโปรตุเกส ซึ่งเป็นส่วนหนึ่งของระบบป้องกันเมืองริมฝั่งแม่น้ำเทกัส ตัวหอคอยบึไลประกอบไปด้วยหินอ่อนและตัวป้อมปราการมีความสูงกว่า 30 เมตร
หลีจี (พระสนม)

หลีจี (#เปลี่ยนทาง , ถึงแก่กรรม 651 ปีก่อนคริสตกาล) นางสนมในจิ้นเซี่ยนกงแห่งรัฐจิ้นในยุควสันตสารท และเป็นมารดาของกงจื่อซีฉี หรือจิ้นเส่ากง ผู้ครองตำแหน่งจิ้นกงคนต่อมา
นางหลีจีสิ้นชีวิตพร้อมกับซีฉีผู้เป็นบุตรเมื่อ 651 ปีก่อนคริสตกาลโดยฝีมือแม่ทัพหลี่เค่อ หลังจากซีฉีสืบทอดตำแหน่งจิ้นกงต่อจากบิดาได้เพียงไม่กี่เดือน
โดมิเนียน 6.19 อิน โอะซะกะ-โจ ฮอลล์

โดมิเนียน 6.19 อิน โอะซะกะ-โจ ฮอลล์  เป็นรายการเพย์-เพอร์-วิวมวยปล้ำอาชีพของนิวเจแปนโปรเรสต์ลิง (NJPW) โดยจะจัดในวันที่ 19 มิถุนายน ค.ศ. 2016 ในสนามโอะซะกะ-โจ ฮอลล์ เมืองโอะซะกะ, ประเทศญี่ปุ่น โดมิเนียนครั้งนี้เป็นครั้งที่ 8 และเป็นครั้งที่ 2 ได้ไปจัดในสนามโอะซะกะ-โจ ฮอลล์
การผลิต.
เบื้องหลัง.
ในเดือนกรกฎาคม ค.ศ.2015 NJPW ได้กลับมาจัดที่สนามโอะซะกะ-โจ ฮอลล์ ครั้งแรกในรอบ 21 ปี โดยครั้งแรกในศึกโดมิเนียน 7.5 อิน โอะซะกะ-โจ ฮอลล์ ซึ่งได้รับการขนานนามว่าเป็น "ความสำเร็จอันยิ่งใหญ่" ของบริษัท ในวันที่ 4 มกราคม ค.ศ. 2016 NJPW ได้ประกาศกลับมาจัดที่สนามโอะซะกะ-โจ ฮอลล์ ครั้งที่ 2 ในเดือนมิถุนายน นอกเหนือจากการออกอากาศทั่วโลกของบริการสตรีมมิ่งอินเทอร์เน็ต NJPW World แล้ว ยังมีการออกอากาศในญี่ปุ่นSKY PerfecTV! อีกด้วย เช่นเดียวกับในโรงภาพยนตร์ต่างๆทั่วประเทศผ่านLive Viewing Japan
ฉินมู่กง

ฉินมู่กง (ถึงแก่อสัญกรรม 621 ปีก่อนคริสตกาล) เจ้าขุนนางผู้ปกครองรัฐฉินในยุควสันตสารท ครองบัลลังก์ระหว่าง 659 – 621 ปีก่อนคริสตกาล ซึ่งฉินมู่กงได้รับการยกย่องให้เป็น 1 ในห้าอธิราช เนื่องจากในสมัยการปกครองของเขานั้นสามารถขยายอาณาเขตของรัฐฉินออกไปได้อย่างกว้างขวาง
นอกจากนี้ฉินมู่กงยังมีขุนนางที่ปรึกษาที่มีความสามารถอีกหลายคน รวมถึงยังได้สมรสกับธิดาของจิ้นเซี่ยงกงแห่งรัฐจิ้น อีก 2 คน คือ แม่นาง มู่จี และแม่นาง ฮวยอิง ทำให้เกิดการเรียกช่วงเวลานั้นว่า มิตรภาพแห่งฉินและจิ้น
การออกชื่อ.
ฉินมู่กงเป็นบุคคลในสกุล (แซ่) อิ๋ง มีนามจริงว่า "เริ่นเห่า" ในขณะที่ยังมีชีวิตอยู่นั้น ผู้คนออกนามเพียงว่า "ฉินกง" เพราะเป็นเจ้าขุนนางผู้ครองรัฐฉินซึ่งมียศชั้นกง (เทียบเท่าเจ้าพระยาของไทย) ส่วนนาม "ฉินมู่กง" เป็นสมัญญานามหลังจากสิ้นชีวิตซึ่งผู้สืบทอดได้สถาปนาไว้ในศาลบรรพชน มีความหมายว่า "ฉินกงผู้สุขุม"
คิงออฟโปรเรสต์ลิง

คิงออฟโปรเรสต์ลิง  เป็นรายการมวยปล้ำอาชีพของ นิวเจแปนโปรเรสต์ลิง (NJPW) เริ่มครั้งแรกในปี ค.ศ. 2012 โดยจัดทุกเดือนตุลาคม ศึกนี้ยังออกอากาศในระดับนานาชาติด้วยเช่นกันทางช่องอินเตอร์เน็ตเพย์-เพอร์-วิว (iPPV) ต่อมาในปี ค.ศ. 2015 ได้ถูกย้ายไปอยู่ในช่องเว็บไซต์สตรีมมิ่งอินเทอร์เน็ตทั่วโลกของ NJPW คือ NJPW World สร้างสรรค์โดย Bushiroad บริษัทแม่หลักที่ซื้อ NJPW ในเดือนมกราคม ค.ศ. 2012
พระเจ้าโจวจวง

พระเจ้าโจวจวง (#เปลี่ยนทาง , สิ้นพระชนม์ 682 ปีก่อนคริสตกาล) พระนามเดิม จีโถว  เป็นพระมหากษัตริย์รัชกาลที่ 15 ในราชวงศ์โจว และรัชกาลที่ 3 ในราชวงศ์โจวตะวันออก ครองราชบัลลังก์ระหว่าง 696 – 682 ปีก่อนคริสตกาลสืบต่อจากพระราชบิดาคือพระเจ้าโจวฮวน
หลี่ ชื่อจี้

หลี่ ชื่อจี้ (ค.ศ. 594? – 31 ธันวาคม ค.ศ. 669) ชื่อรอง เม่ากง เมื่อสิ้นชีวิตได้รับบรรดาศักดิ์เป็น อิงเจินอู่กงหวัง เป็นขุนพลและขุนนางชาวจีนในช่วงต้นราชวงศ์ถัง แต่เดิมเขามีนามสกุลว่าสฺวี ภายหลังจักรพรรดิถังเกาจู่ ปฐมจักรพรรดิแห่งราชวงศ์ถัง พระราชทานแซ่หลี่ อันเป็นนามราชสกุลของราชวงศ์ถัง ต่อมาในรัชสมัยจักรพรรดิถังเกาจง เขาเป็นที่รู้จักในนาม หลี่ จี้ ("ชื่อ" ในชื่อของเขาถูกละไว้) เพื่อหลีกเลี่ยงข้อห้ามเรื่องการระบุชื่อ เนื่องจากพระนามส่วนพระองค์ของจักรพรรดิถังไท่จง (หลี่ ชื่อหมิน) มีอักษร "ชื่อ" ที่พ้องกัน บางครั้งผู้คนก็เรียกหลี่ ชื่อจี้ว่า สฺวี เม่ากง (ชื่อที่นำสกุลเดิมกับชื่อรองมารวมกัน) และ สฺวี จี้ ในนวนิยายอิงประวัติศาสตร์ "#เปลี่ยนทาง " และ "#เปลี่ยนทาง "
แต่เดิมหลี่ ชื่อจี้เป็นแม่ทัพของหลี่ มี่ หนึ่งในผู้นำกบฏในช่วงปลายราชวงศ์สุย และหลี่ ชื่อจี้ได้เกลี้ยกล่อมให้หลี่ มี่ยอมแพ้ต่อกองทัพถังจักรพรรดิเกาจู่จึงพระราชทานแซ่หลี่อันเป็นนามราชสกุลให้แก่เขา ภายหลังเขามีส่วนในการทำลายสฺวี ยฺเหวียนหลั่งและฝู่ กงฉือ สองคู่แข่งของจักรวรรดิถังในการทัพรวมจีนกลับมาเป็นหนึ่งอีกครั้ง ในรัชสมัยจักรพรรดิถังไท่จง หลี่ ชื่อจี้มีส่วนในการทัพที่ประสบความสำเร็จต่อพวก Göktürks และเซฺวเหยียนถัว ทำให้จักรวรรดิถังกลายเป็นมหาอำนาจในเอเชียตะวันออก และยังดำรงตำแหน่งอัครมหาเสนาบดีในรัชสมัยจักรพรรดิถังเกาจง เขาดำรงตำแหน่งอัครมหาเสนาบดีแฃะผู้บัญชาการทัพต่อโคกูรยอ ทำลายอาณาจักรนี้ใน ค.ศ. 668 เขาเสียชีวิตในปีถัดมา ตัวเขาและหลี่ จิ้งถือเป็น 2 ขุนพลที่มีชื่อเสียงที่สุดในราชวงศ์ถังตอนต้น
ชีวิตช่วงต้น.
หลี่ ชื่อจี้น่าจะเกิดใน ค.ศ. 594 ตระกูลของเขามีต้นกำเนิดจากเฉาโจว (บริเวณเหอเจ๋อ มณฑลชานตง) แต่ในสมัยราชวงศ์สุย ครอบครัวย้ายไปที่หฺวาโจว (บริเวณอานหยาง มณฑลเหอหนาน) สฺวี ก้าย  บิดาของเขา เป็นสมาชิกชนชั้นขุนนาง และทั้งเขาและสฺวี ชื่อจี้ต่างก็เป็นคนใจกว้าง โดยนำผลผลิตอาหารจากที่ดินของตนไปช่วยเหลือผู้อื่น โดยไม่คำนึงว่าคนเหล่านั้นจะเป็นญาติกับตนหรือไม่
มาวัดกันมั้ย

มาวัดกันมั้ย เป็นซิตคอม (Situation Comedy) สร้างโดย เดอะ วัน เอ็นเตอร์ไพรส์ กำกับการแสดงโดย เสกสรรค์ สิงอุไร และ คมกริช สุวรรณเวียง นำแสดงโดย ตูมตาม ยุทธนา, อรนุช อุ่นสวัสดิ์, ฝน ธนสุนทร, ถั่วแระ เชิญยิ้ม, โย่ง เชิญยิ้ม ฮาได้สติเมื่อเขามีพ่อเป็นพระและยังมีเพื่อนบ้านกับแก๊งเด็กวัดจากชุมชนวัดอรุณรุ่งที่จะมาสร้างความฮาให้กับคุณผู้ชม ทุกวันอาทิตย์ เวลา 10:00 - 11:00 น. เริ่มออกอากาศตอนแรกวันที่ 20 สิงหาคม พ.ศ. 2560
ตั้งแต่วันที่ 5 พฤศจิกายน พ.ศ. 2560 ได้เปลี่ยนเวลาออกอากาศใหม่ไปเป็น 17:00 - 18:00 น. และตอนอวสานของซิทคอมออกอากาศในวันที่ 7 มกราคม พ.ศ. 2561
ทีมเขียนบท.
มาวัดกันมั้ย 2017 (ปี 2560 - 2561)
เค้าโครงเรื่อง.
เรื่องราวของ ก้อง (ตูมตาม ยุทธนา) เจ้าของร้านก๋วยเตี๋ยวเนื้อเจ้าดัง “เจริญสุข” ซึ่งอาศัยอยู่กับ แม่ดาว (ฝน ธนสุนทร) ผู้เป็นแม่ ก้องซึ่งมีความฝันอยากไปเที่ยวรอบโลก แต่ไปไม่ได้สักทีเนื่องจากอุปสรรคเรื่องเงิน และความเป็นห่วงแม่ แถมบางครั้งสองปัญหานี้ก็เกิดพร้อมกัน เพราะแม่แอบจิ๊กเงินไปเล่นการพนันซะอีก ก้องมีหลวงพ่อ (ถั่วแระ เชิญยิ้ม) เป็นพ่อแท้ ๆ ซึ่งปัจจุบันหลวงพ่อบวชเป็นพระมาได้ 15 พรรษาแล้ว เนื่องจากในอดีตก้องป่วยเป็นไข้เลือดออกอย่างหนัก หมอบอกว่าถ้าไม่ได้รับการให้เลือดก้องจะไม่รอด หลวงพ่อจึงอธิษฐานต่อหน้าพระว่าถ้าลูกชายหายตนเองจะขอบวช ก้องกับหลวงพ่อมีประเด็นให้ต้องโต้เถียงกันอยู่ตลอดเวลา แต่ส่วนใหญ่หลวงพ่อจะเป็นฝ่ายชนะไปด้วยประสบการณ์ และหลักธรรมต่าง ๆ ที่สั่งสมมา
ก้องและแม่ดาวมีเพื่อนบ้านซึ่งเปิดร้านขายน้ำอยู่ตรงข้ามบ้านกันคือ ลุงเรือง (โย่ง เชิญยิ้ม) และ นับเงิน (ปลายฟ้า อรนุช) โดยในสมัยที่หลวงพ่อเป็นฆราวาส ลุงเรืองคือเพื่อนเที่ยวและเพื่อนดื่มของหลวงพ่อ แต่ปัจจุบันพอหลวงพ่อบวช ลุงเรืองจึงหันมาชวนแม่ดาวเล่นการพนันแทน ด้วยความที่เป็นคนง่าย ๆ ทำตัวเรื่อยเปื่อย จึงทำให้ลุงเรืองถูกนับเงินผู้เป็นลูกสาวดุอยู่ประจำ ทำให้ลุงเรื่องมีคำพูดติดปากว่าที่ “ลูกหรือแม่”
นอกจากเพื่อนบ้านที่น่ารักแล้ว ก้องยังมีแก๊งเด็กวัดคือ โย่ง (โยกเยก เชิญยิ้ม), หลง (อินฑัช เตชะเกิดกมล) และ พี่เหน่ง (นัด The Shock) ที่เป็นสัปเหร่อประจำวัดเป็นเพื่อนด้วยและทั้งสี่คนมักจะพากันไปทำเรื่องป่วนชวนฮาอยู่เป็นประจำ
พบกับเรื่องราวของก้องผู้ชายที่มีพ่อเป็นพระ แต่ดันไม่ค่อยจะสนใจธรรมะสักเท่าไร
 ชายหนุ่มหล่อแต่มีรสนิยมชอบผู้ชายเหมือนกันโดยทำทีแวะมากินก๋วยเตี๋ยวที่ร้านของก้องและก็เกิดชอบและหลงใหลก้องจนก้องเองรู้สึกเสียวสันหลังทุกทีกับกิริยาของแจ็ค และพ่อของแจ็คก็จับบัวให้แต่งงานกับแจ็คโดยที่ไม่ยอมบอกความจริงกับพ่อของตัวเองและขอร้องให้ก้องช่วยปิดบังเรื่องของตัวเองว่าเป็นเกย์
 เด็กหญิงผิวสีดำ เรียนอยู่ชั้น ป.4 ชั้นเดียวกับหลง แทนที่หลงชอบและคิดจะจีบแต่ไม่กล้าจนยอมโกหกแต่สุดท้ายหลงกับไอริชก็ยอมลดสถานะเหลือเป็นแค่เพื่อนกันเท่านั้น
 เซียนพระที่มาขอเช่าพระเครื่องจากพี่เหน่งจนพี่เหน่งยอมขายเพราะเงิน 1 ล้านบาท จนพวกของก้องชักหวั่นกลัวกันว่าพี่เหน่งจะถูกนายเบิ้ม ท่าอิฐหลอกลวง แต่นายคนนี้ตรวจสอบแล้วว่าพระเครื่องของพี่เหน่งเป็นพระเครื่องของปลอม
 เสี่ยหนุ่มใหญ่หรือเฮียมีฐานะร่ำรวยที่มาเป็นศัตรูหัวใจมาแย่งแม่ดาวไปจากหลวงพ่อเพิ่มที่คาเฟ่เมื่อครั้งอดีต แต่สุดท้ายแล้วแม่ดาวก็มองเห็นที่ความดีจากการที่หลวงพ่อเพิ่มได้เข้ามาช่วยสู้กับโจรและเป็นเหตุผลเดียวที่แม่ดาวได้ตัดสินใจเลือกที่จะอยู่ใช้ชีวิตร่วมกับหลวงพ่อเพิ่ม
 สาวร่างอวบเจ้าของร้านเสริมสวยที่ชวนลุงเรืองและแม่ดาวมาจั่วไพ่
กีฬาเซปักตะกร้อในซีเกมส์ 2017 – ผลการแข่งขัน

การแข่งขัน เซปักตะกร้อ ในมหกรรมกีฬา ซีเกมส์ 2017 ใน กัวลาลัมเปอร์ จัดขึ้นที่ สนามกีฬาในร่มตีตีวังซา ในกรุง กัวลาลัมเปอร์.
เกมการแข่งขันในปี 2017 จะประกอบไปด้วยประเภทเซปักตะกร้อ 8 ประเภทและประเภทชินลง 4 ประเภท.
หญิงคู่.
รอบแบ่งกลุ่ม.
<templatestyles src="Col-begin/styles.css"/>
รอบแพ้คัดออก.
<templatestyles src="Col-begin/styles.css"/>
ทีมสี่คนชาย.
รอบแบ่งกลุ่ม.
<templatestyles src="Col-begin/styles.css"/>
รอบแพ้คัดออก.
<templatestyles src="Col-begin/styles.css"/>
ทีมคู่ชาย.
รอบแบ่งกลุ่ม.
<templatestyles src="Col-begin/styles.css"/>
รอบแพ้คัดออก.
<templatestyles src="Col-begin/styles.css"/>
ชินลง อีเวนท์ 1.
รอบพบกันหมดและรอบชิงชนะเลิศจะจัดขึ้นในวันที่ 17 สิงหาคม พ.ศ. 2560.
<templatestyles src="Col-begin/styles.css"/>
ชินลง อีเวนท์ 2.
รอบพบกันหมดและรอบชิงชนะเลิศจะจัดขึ้นในวันที่ 16 สิงหาคม พ.ศ. 2560.
<templatestyles src="Col-begin/styles.css"/>
ชินลง อีเวนท์ 3.
รอบพบกันหมดและรอบชิงชนะเลิศจะจัดขึ้นในวันที่ 16 สิงหาคม พ.ศ. 2560.
<templatestyles src="Col-begin/styles.css"/>
ชินลง อีเวนท์ 4.
รอบพบกันหมดและรอบชิงชนะเลิศจะจัดขึ้นในวันที่ 17 สิงหาคม พ.ศ. 2560.
<templatestyles src="Col-begin/styles.css"/>
กีฬาบาสเกตบอลในซีเกมส์ 2017 – ทีมชาย

การแข่งขัน บาสเกตบอลชาย ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม. 
ตารางการแข่งขัน.
ด้านล่างนี้คือตารางการแข่งขันสำหรับการแข่งขันบาสเกตบอลชาย:
การจับสลาก.
การจับสลากสำหรับทัวร์นาเมนต์จะจัดขึ้นในวันที่ 8 กรกฎาคม พ.ศ. 2560, 10:00 MST , ที่โรงแรมเรเนสซ็องส์ กัวลาลัมเปอร์, กัวลาลัมเปอร์. 9 ทีมในทัวร์นาเมนต์ทีมชายจะถูกจับสลากอยู่ในสองกลุ่มที่มีสี่และห้าทีม. ทีมที่เป็นทีมวางอยู่ในห้าโถจะขึ้นอยู่กับผลงานของพวกเขาในซีเกมส์ครั้งที่ผ่านมา, ยกเว้นลาว, ผู้ที่กำลังเริ่มต้นในการแข่งขันปีนี้.
ชาติที่เข้าร่วมการแข่งขัน.
<templatestyles src="Div col/styles.css"/>